url: =ZAM Thupuak :: 25 January 2015 :: ZOMI DAILY\nposted on 24 January 2015 at 3:02 pm Lomkholna: News, Newsletter, Refugee, ZAM, Zomi\nZomi Nam Ni mapan khopding sapna\nAtung a thu tawh kizui-in, Zomi Nam Ni picing takin bawlnuam ihhih manin Malaysia gamsung aom Zomi akici khempeuh nong kihel nading un zahtakna lianpi tawh kongsam uhhi. Zomi Nam Ni ih bawlzawh nadingin sum leh pai tampi ki samding ahih manin muanna leh lametna lianpi tawh Zomi Nam Ni Committee in anuai a bangin ma ih pankhopding kong zawn uhhi.\nZomi Nam Ni Committee 2015\n22 January 2015 ni-in ZAM zumpi ah Zomi Nam Ni 2015 bawlvaiding Meeting kinei a, Zomi Nam Ni hong makaih dingin anuai ateng panmun kiseh hi.\nPresident (1) : Hau Suan Khai\nPresident (2) : Dr. Cin Sian Pau\nSecretary (1) : Francis Thawng Cin Kham\nSecretary (2) : Daniel Vum Khan Mung\n: Sia Thang Lun Mung\n: Rev. Thang Do Khen\n: Rev. Gin Khan En\n: Siama Deih Mang\n: ZOCUS & Laipian pawlpi\n: Sia Gin Do Khup\n: Sia Mangpu, Sia Cinpi\n: Sia Gin Khan Tuang,\n: John Mungpi, Sia Sim Mang\n: Sia Tuangpu, Sia Kimpu,\n: Sia Thaa Mung\n: 2014 Zolia & Zotaang teng\n: Zomi Daily, Sia Hau Thang,\nChair Arrangement :\n: Sia Phillip Khaipu,\n: Sia Kep Lian\n: Siama Ngaih Hau,\n: Sia Francis Lamthang\nMapan khop ding dan\n⦁ Khuakhat pan mimal 100 val aom te RM200 pan atungsiah\n⦁ Khuakhat pan mimal 100 nuai aom te RM100 pan atungsiah\n⦁ Biakna pawlpi khatciang RM200 pan atungsiah\n⦁ Khua kipawlna leh Pawlpi panbek hilo in, mimal inzong piaknop zahtek kipia thei hi.\nMapan khopna apia ding khua kipawlna, Pawlpi te leh mimal khempeuh in a nunung pen February 15 ni ma piak kim ding.\nGamdang mite ading a kibawl Kad Perjasa (Privilege Card) Immigration te’n sanglo\nImmigration Department Enforcementin “Privilege Card” a kici Company khat in kumpi phalna omlo a Malaysia gamsung lut te kikepna dingin a bawl tawm uh Card tampi man uh hi.IDE Director Datuk Ishak Mohamedgenna ah “HihCard pen laibu lo tawh Malaysia gamsung lutte zat dinga kibawl hi-in, hih Card tawite peuhmah thuneite in bangmah cih thei lo dingin gen uh a RM250 pan RM700 tawh zuak khia uh hi” ci hi. Card bek hilo card ngah theihna ding ngetna laidal (Applica-tion Form) tampi tak zong man uh hi.\nPrivilege Cardaki bawlna Company neite hi dinga upmawh Singaporean khat leh Indonesian khat kiman pah uh a, thu dot phat dingin khum lai phot uh hi. Hih upmawh mi nihte a kimat tak uh ciangin Singaporean pa in gamdang zin theihna laibu thuneite tungah lah khiat ding neilo hinapi gamdangmi hihna Passport bekbek nga bang na tawi hi. Indonesian pa leuleu pen Malaysia ah tanau vaan ding danin hong pai hi-napi hih Card bawlna Company ah asem suak dan ahihi.\nCompanies Commission of Malaysia te ciaptehna sungah Privilege Card bawlna Company min masa penEuro Custom Scrap Metal Sdn. Bhd.hi-in, a nung ciangin min dang andypengenngentot (M) Sdn. Bhd. tawh laih uhhi. Hih Company pen February 2006 kumin Kumpi sungah amin kikhum hi.\nHih thu akikan cilin Company in lai thupiDeputy Minister of Human resources, the Chief of Police, Deputy Inspector General of PolicelehMinistry of Home Affairtung pan ngah uh cih kimu khia hi. A hizongin tua laidal thupite pen phuahtawm laidal mawkmawk ahihlam thukante in khuanung theih kik uh hi.\nDatuk Ishak Mohamedin a gen behna ah “Ministry of Home Affairsin gamdang pan nasem dinga hong paite (Migrant workers) tawh kisai sep ding khempeuh ko sep ding hi. Ko septaang hong sepsak dingin Agents (Puaisa) cihte kua mah sawl kei ungh cih thu January 16 ni-in mikim theih dinginPress Releaseah pulak khia hi” ci hi. A thugen zomto leuleu in, “Tua ahih manin Company in 4,000 val “Privilege Card” a zuak khiat khitsa te penImmigration Departmentin theihpih ngiatlo hi. Thulehlaa a kikan san laitak hi-in, a kizawh khit dikdek ma tengin hih Company i License pen CCM in sisak phot hen cih ngetna zong ka bawl khin hi. Tua kipan mipite leh Malaysia sunga gamdangmi nasem tengin andypengenngentot (M) Sdn Bhd leh a puaisa te uh tawh kizopna na bawl nawn kei phot uh hen la, haksatna neite in Immigration Department hong bel pah zaw uh hen” ci hi.\nZomi akua mapeuh in hih Kad Perjasa (Privilege Card) hong kizuak leh leivetloh, upvetloh dingin kong tangkokhia uh hi. Source: BERMANA\nKhenpi Gukna – Teenna ding\nInn le lo\nI teenna khamtung inn leh na teen nang American a om innte omdan kibanglo hi. I vanzat, tui zatdan, electric mei zatdan inn sung kisil buk zatdan kibang nawnlo hi. Leisek kiciang inn (atuam a kilam inn) American gamah kimu thei hi.\nNa teenna ding inn hong vaihawmsak agent te’n hong geelsak ding hi. Tawmvei sung om nang ahih kei leh omden nang inn ah i teeng ding hi. Na teen nang innah a kisam bulpite ahi inn vanzat, lupna, beel leh kuangte leh nektheih tuamtuam na muan mawh huhna vante ahi hi. A sapman a tawm inn khan ngah nang baihlo thei a, innkuan khat ngah innkhan leh adang khat ngah innkhan asap kibanglo hi, cih ei gambel te’n theih ding kisam hi.\nAmerican na tuncil a, na omna a kha masa inn sapman pen Agent te’n tavuan la ding uh a, kha nihna inn sapman leh zatna tuamtuamte nang tavuan ahi hi.\nI zuih i theih ding thu khat om a, inn sapna inn neipa tawh kiciamna laibawl ding kisam hi. Inn saphun pen kha khat ahih kei leh kum khat kha 12 cih bangin ki lamdang hi.\nInn le lo man\nKhuapi khat leh khat, veng khat leh veng khat sum zat ki lamdang thei hi. I teenma in America te’n inn puah khol ngeilo uh hi. Mi 4 mi 5 apha innkuan khat, lupna khan nih a nei khat hong pia ding hi. Na khasum tawh nasap zawh ding khan agent te’n hong teelsak ding hi.\nKha sim inn sapman banah inn van tawh kisai adang na lei ding kisam lai hi. Electric zatman, telephone zatman, gas mei zatman, nin buak mante zong na piakkul hi.\nInn na kituah leh\nAmerican te zong mun khat pan a kituah mah bangun nang zong mun khat pan mun khat na kituah ding ciangin na innsapna kiciam hun a tun tak teh kituah thei pan hi teh. Thukhun sungah hong lah mah bangin inn khatpan inn khat, na kituah ding, gammi a suak nailo American gammi suahna leh Immigration USCIS zumah na omna (address) thak na theihsak ding a thupipen ahi hi.\nTelephone bulh leh zatdan\nTelephone na bulh kei leh zong ki om thei a, bulh a, nazat theih nadingin kha khat ahih kei leh tua sang tamzaw bang na ngakkul ding hi. Telephone na zatman piakkul cih zong na ngaihsut kul hi.\nKhua sung sapman (na omna gamke bek) leh mundang gamdang sapman ci-in nam nih om hi. Sapman pen agamla/anai, bangtan zang cih tawh na piak kul hi. Hih tawh kisai atungthak gambel mite’n a tawm beithei penpen nazat ding uh ahi hi. Gamdang sapman a tawmthei pen ahi phone kat olno tak kilei thei ahih manin mobile phone zangni cileng i bulh ding teh kiciamna kibawl kul masa in a sapman zong tam thei mahmah hi. Zopzop lai ding…\nMalaysia kumpi zumpi omna ahi Putrajaya panin thunei te’n United Nations Refugee Agency te kiangah na gambel mite uh mundang ah hemkhia mengmeng un ci’n a lunggulhna uh genkhiagiapInsider pan kiza hi.\n“Deputy Home Minister Datuk Seri Dr Wan Junaidi Tuanku Jaafar” in agenna ah Malaysia pen UNHCR United Nations High Commissioner for Refugees Convention ah suaikailo, letmat thuhlo hi. Ahi zongin Malaysia gamsung ah UNHCR Card atawi mi 150,000 bang ki buaipih hi ci’n genkhia hi. Tualak ah atawmzaw pen Kawlgam pan ahihi.\nDeputy Home Minister papen George Town aom Penang Police Headquarter ah apailaitak in agenkhiat hi a, Penang ahzong Kawlgam mite kithahna vai mahtawh apai ahihi. “Malaysia gampen UNHCR Convention ah suaikailo gamkhat ahihlam pulakkhia kulta hi” ci’n Penang Police Chief Datuk Abdul Rahim Hanafi tawh akimuhna ah genkhia hi.\nPenang sungah Kawlgammi luang 18 bang kithat a, kithat ciangbek hilo in akhut akhe te sasem bangin ki tangtonggawp a, muntuamtuam ah kipai kawi-kawi hi. Tuabang in thah athuak leh athat tepen Kawlgammi ahih banah pawlkhat pen UN Card atawite hisawnsawn hi.\nHihthu pen thuhoih in ngaihsunleng gamthumna kipuak mengmeng dingin Malaysia kumpi in UN Agency te kiangah hong ngetsak hi cihtheihtawh kibang hi.\nThuhoihlo dingin ngaihsunleng Malaysia panin UN Signatory gam te ah puakkhiatding cih himawk a, gentehna in India, Thailand, Indonesia, Nauru, Papua New Guinea, etc…cih gamte khawngah hongkipuak mawkleh lungdamhuai masa khollo khading hi. Zomi Daily Sawltak\n⦁ Hau Suan Langh (Vangteh) 16 January ni-in Traves Balai Polis panin ki tan khia thei.\n⦁ Lian Sian Muang (Laaitui) 16 January ni-in a kiman a ki buaipih san laitak.\n⦁ John Gin Sawm Tung (Laaitui) 13 January ni-in a kiman a ki buaipih laitak.\n⦁ Do Sian Langh (Zozaang) 19 January ni-in a kiman a ki buaipih laitak.\n⦁ Huai Sian Cing (Singunau), Pau Dot Thang, Thang Biak Sang ni 16 January ni-in a kiman Shah Alam Immigration Lockup ah ki buaipih laitak.\n⦁ Mungno (Vangteh) 19 January ni-in Glen Specialist Eye Center, Ampang ah ki buaipih.\n⦁ Niang Dim Cing (Ngalbual) 20 January ni-in ACTS leh IPR ah ki buaipih.\n⦁ Paul Pau (Vangteh) 21 January ni-in NGO zato ah ki buaipih.\n⦁ Bukit Jalil Camp, Block (A) a om UN te interview a paiciang a kisam kha ngeilo a ki paampaih kawlgam mite 17 te UNHCR-OPI ah ki report sak.\nMin : Nang Sian Piang\nKhua : Tuitangzang\nPa : Do Go Kap\nNu : Ning Za Luan\nSanggampa pen Klang KFC ah nasem hi-in, a kimuh loh zawh kha thum bang sawtta hi. Amah amu leh athei na om uh leh hehpihna tawh ZAM zum hong zasak un.\nNew Life 4 U Ministry”N4M”te makaihna Camp omding\nCamp lutding mi 30 bek kisang ding a 31/01/2015 ni dong kisang ding hi. Camp lut ding nadeih sak (adiakdiak in guihtheih khamtheih zang) sanggam leh khuapih te ahun lapin sazian nong puakna dingun N4M pan kong zawn uhhi.\nJanuary 10 ni ZAM hall a Tune Insurance leite na card uh kingahta ahih manin ZAM ah hongla un.\nZomi Nam Ni ading mapan khopna piasa teng\nAnlangh 100 Laipian Pawlpi 200\nNgalbual 100 Tuizang 100\nThalmual 100 Mualbeem 200\nFree Cidamna velciana kinei\n18 January 2015 ni-in KL Adventist Pawlpi vaihawm siamna tawh Zomi gambeelte adingin ZAM hall ah Penang Adventist Hospital Peninsular Malaysia Mission of SDA Church pan hong pai-in mimal 107 free in kilak thei-in sun an hong vakbeh lai uh hi.\nHEI tawh kimuh khopna\n21 January ni-in Health Equity Initiatives (HEI) zumpi ah ZAM panin makai nih tawh holimna kinei khawm thei-in adiak in lungsim cidamlo te bang ci kep khoi ding cih ki kupna kinei hi. Zomi sungah lungsim cidamlo a om leh ZAM zumah hong zasak un.\n⦁ Kap Khen Thang in tukal Thupuak bawlna ding RM50 hong piakhia ahih manin ki lungdam mahmah hi.\nTusung teng Malaysia mun khempeuh phialah lamkhak (roadblock) omden pian hi. Zomi te ih hawhna ih ciahna ah kidawm in pilvaang ciat ni. Kota Raya kiim tengah tusung teng mawtaw tawh luak den ahih manin UN Card tawi nailo Zomi peuhmah a kisam lua ahih kei naak leh vaak loh theih kisin ni.\nPrevious: Tongsan Weekly Journal in Registration ngahta\nNext: A (6) veina ZOSIAM nasepna lawhcing mahmah


timestamp: atn

url: =Nu Piang Ngaih Don vaitawh kisai zaksak kikna (13 August 2016) :: ZOMI DAILY\nposted on 13 August 2016 at 8:39 pm UTC+9:30 Lomkholna: Dahpihna, News, Zomi\nNu Piang Ngaih Don, 24, Tawh Kisai\n1. Sanggamnu Piang Ngaih Don luanghawm a sanggampa Sia Pau Sian Mung in 12 Aug 2016 Friday niin Singapore General Hospital ah va pham hi. Hih hun sun 11am ah Zomi makai Pa Hang Khan Lian, Pa Khup Khawm Mung, Pa Pau Khan Khup, Pa Khup Lian Thang te makaihna tawh Zomi mimal 20 kiim in va uap thei uh hi.\n2. A luang pen hankuang sungah a kisial ma in Zopuan silhsak in Zomi ngeina bangin hoihtak in kizem a, a mel zong hoih in a mipihte zem khit ciang hong maitai siuseu hi. A puan silh ding hong pia Lia Vung Khawm Kim, Lamzang hi.\n3. Lia Nuam Deih Huai, Zangzawl khua in i Topa Zeisu hunlai a meigongnu sumpi khiatzah a mipih Nu Piang Ngaih Don galna in pia hi. Ama kha 1 khasum $500 pia khin hi. Lia Huai pen Singapore a tun zawh sawtnailo a, khawl ni day off zong a ngah nailo khat hi. I Topa Zeisu in mu gige ding cileng…\n4. Myanmar Embassy ah:Pa Pau Sian Mung, Pa Hang Khan Lian, Pa Khup Khawm Mung leh Tg. Khaitawng te Myanmar Embassy pan in Deputy Chief of Mission Thet Tun, Counsellor Htwe Htike Tin Lwin, Liberty Insurance pan CEO Mr Chang Sucheng, Centre for Domestic Employees pan Executive Director Ms Phyllis Lim, HOME pan Tin Maung Win te tawh kimu thei in a luang puakna ding $7000, dahpihna $500 sumtang in Liberty insurance pan in hong pia uh hi. Tua ban ah insurance in a cover loh hang in Tg. Mung Lam Tuang (Piang Don’ tapa) mailam a ding in $40000 zong Liberty Insurance in piak ding khensatna sa om khin hi. CDE pan in zong tha nakpi tak hong pia uh hi.\n5. 12 Aug 2016 Friday zan Singapore ading Zomi Innpi ahi Pa Hang Khan Lian inn ah tutpihna nunung anuai a bangin kinei hi.\nNU PIANG NGAIH DON LUANG SINGAPORE ZOMITE TUTPIHNA\nHunzeeknaHun uk: Dr. Ha Za Cin, President ZISHun apna thungen: Sianu Cing Lam CiinInntekte pulakna simkhiatna: Pa Khup Lian Thang, ZIS Thuvanpi huhInntek thugenna: Sia Pau Sian Mung, PND uA sih pan a luang lak dong thuzaksakna: Pa Hang Khan Lian, Tg. Khai Tawng,\nZIS pan Dahpihna: Pa Pau Khan KhupZomi Catholic Singapore: Pa Kam Khen MangIndia Zomi pan Dahpihna: B Muan Ngaihte\nPasian thu tawh hanthotna: Rev. Vungh Suan Mung, GS, TBC\nZingciang ding hun zaksakna: Pa Khup Khawm Mung, Thuvanpi\nTawpna thungetsakna: Rev. Vungh Suan Mung\n6. 13 Aug 2016 Saturday sun 12:00pm in sanggamnu luanghawm leh a u Mung Singapore Changi Airport ah Zomi 50 val leh Embassy Counsellor, First Secretary ban ah nasemte huh kipawlna HOME makaite, Singapore kumpi taangmi CDE pan Shamsul leh a seppihte, Indonesia pan a lawmte, Singapore gam mi pawlkhat in kikha hi. Myanmar Airways tawh kipua in Kawlgam nai 3:20pm in tung ding hi.\n7. Cidam in na tung henla, khamuang tak in gimna gilkial om nawnlohna Pa Pasian kiangah na tawldamta hen. THUKHUPNAHih ciang hong tonpih Topa tungah lungdam.\nZomi hibanga kihuhtuah a semkhawm a dah khawm nuam khawma i om pen minam a hong bawl Pasian a lungdam mahmah ding hi. Semkhawm in khut khat khai khe khat khai bang peuh leng i seplah omlo, i haksat penpen hun in zong i van puak zang hi.\nSingapore 13 Aug 2016\nPrevious: Zomi le Pilna ~ Dr. Do Suan Mung\nNext: Malaysia Bukit Bintang ah Operasi lut, mi 42 kiman


url: =U-Turn Me Ticket hon na leh Concert nuamtak ki man – FGA Tulsa\nAbeisa April 26,2014 ni-in ongki tangkosa ommah bang in,U-Turn Me Youth Conference ading sumbul zonna in Blesseddraw ki bawlpen honna leh Gospel Concert nasia tak leh lungkimhuai takin kibawl thei hi.Hih Pawi sungah,Tulsa Zomi sungah lasiam ahi Kimpi,Sangi(Agape family Gospel),Iron Peace Band ,Zomi Gospel Concert te,Suihlun,Biaktung,Suanno,Solamon Tuang,Benjamin Lianpi,Pau Bawi,M-Group,Zomi Direction,MCC nu ngak te leh New Generation Dancer group te in Pasian minphat na leh laam na tawh Pasian ongphat ziahziah uhhi.Tua bek thamlo in khangno te in zong Praise and Worship tawh nasia tak in Piansian min ki phat ziahziah hi.\nTicket honna zong lungkimhuai takin kibawl thei in,amun apai theilo te adingin,Live in online ah kikhah hi.Hih Ticket honna ah,abei sa a,ki tangko sa mah bang in,USA gamsung muntuamtuam a tha ongpia te tung pan,ticket abul lam ong ki khak kik teng sungbek aki sang ahihi.Hih ticket hon na ah,anuai a,numbat teng in ongngah khia uhhi.\n1St Prize iMac 2769- Thang Bawi Dim (Tulsa)\n2nd Prize Washer & Dryer 1719 – Siamnu (Tulsa)\n3rd Prize Tv- 2728- Thangmuan (Tulsa)\n4th Prize iPadmini 1648- John (New Jersey)\n5th iPhone 4s 1290- Suihlun (Tulsa) te in lung kim huai tak in ong ngahkhia uhhi.\nHih Ticket i bawlna pen vai khat peupeuh i vaihawm nop teh sumbulpi mah ki samahih manin,tua dingin aki bawl hi a,tu tung angah lote ahi zong angah te ahizong hih nong thapiak na hangun ongtungding June kha 12-14 sung i Conference bawl ciang in,agah tampi muding in ihlam en hi.Tua bek thamlo hamsa tang pi a,ong zuaksak te tungah zongnakpi tak in ki lungdamhi.Tua kawmkal pan in hih Pawipi ading a,upna kamciam ongpia pawlpi mite leh thu um akua ma ciat i nong piakkhiat na hangun,khangno tampi te nuntak na kikhel in i Topa kiang ah ong U-Turn kik ding hi cih ka lamet na lianpen uhleh ka thu ngetna bulpi uh ahihi.\nTicket honna pawi mankhit ciangin ongpai khempeuh Taakoo a lim mahmah ki vakin,khat leh khat kiho in tutung ipawi pen nasia mahmah,tawmvei sunghun ongbei pah mawk nop taktak ei,June kha teh pawipi ah ki helhamtang ni tu in i nasep napan khuanla khol leng hoih ding hi,hih pawipi ah pen Topa khasiang tho inna nak sep mahmah ding hi kici ngei ngai kawm in,nuam sa lai pipi in, inn lam ki zuan ciat hi.\nHih Ticket honna hang a,ong buai pih agim atawl akua ma khempeuh aneu penpan alian pen dongin na vekpi tung vuah lungdam na kong ko phapha uhhi.\nNB : U-Turn Me Confernce ading form ki ki ngah ta hi.State tuamtuam pan a te zong hih mun ah na fill up khol un maw >>> U-Turn Me Form\nCategory FGA File Tag News Youth Zolai\n← U-Turn Me Conference Time Table\nYouth Conference 2014 Sapna leh Form →


url: =THE OCTOPUS KID > Betfair Community\nHome › THE OCTOPUS KID › Overview\nTHE OCTOPUS KID created a new forum thread.\nTHE OCTOPUS KID posted on a forum discussion.\nForum Topic: CASH OUT\nForum Topic: NEW RACING SITE\nForum Topic: NEW SITE - BETFAIR PRESUME TO ANTICIPATE MY NEEDS - WRONG!!!!!!!


url: =ZAM Thupuak :: 09 Sep 18 (Kidop siamni) :: ZOMI DAILY\nposted on 8 September 2018 at 1:02 pm Lomkholna: Malaysia, News, ZAM, Zomi\nZOMI IDOL MALAYSIA -2018 MIN KIPIA THEI LAI HI\nKumsim ih neih ngei om mah bangin Zomi Khuado pawi muakna in ih bawl zel Zomi Idol Malaysia-2018 ah a lutnuam te in min ki ap thei ta hi. Zomi Idol Malaysia-2018 a ding in Idol Committee pan in hong teel khiat uh late pen\n(1) Zomi Sunni (Theinkhai)\n(2) Mite sang (VC Mang)\n(3) Nang leh Nang (Khuppi)\nhih dawng (3) hi ding hi. Idol tawh kisai in a nunung min piak theih ni ding pen September 10, 2018 hi dinga, kidem ding ni pen 17, 24 September leh 01 October nite ah sun 11:00AM -5:00PM sung hiding hi. Form a fill up masain Sound Track zong ngah pahpah ding ahih manin akisinbaih nuamte in form fill up baih pah ding kisam ding hi.\nIdol lutman RM 150 hidinga, sound track pen Committee pan pan in hong kivai hawm sak pah ding hi. Idol kidem ding te kimuh khopna pen 13 September 2018 ni sun 12:00 hun in ZAM zum ah kinei ding hi. Idol tawh kisai in tel beh nop a om leh Sia Thawng Pi 016 644 3011, Sia Enpi 017 334 2760\nZOMI LEAGUE : Ih bawl ngei a om mah bangin Zomi League 2018 zong nopci tak in kibawl ding hi. Zomi League a lut nuam te in September 23 ni a nunung pen in team list sazian kipia thei ding hi. Zomi League lut man pen RM800 leh Deposite RM400 hi ding hi. Hih anuai a te tungah Team list sazian kiap thei ding hi.\nKhuado pawi nasiatak a bawlna dingin sum leh pai tampi hong kisam ahihmanin muanna leh lametna lianpi tawh Khuado Committee in anuai a bangin ma pang khawm dingin kong zawn uh hi.\n1. Khua kipawlna pan RM200 pan a tungsiah, Biakna pawlpi khat ciang RM300 pan a tungsiah leh 3. Khua kipawlna leh Pawlpi panbek hilo in, mimal in zong ma ih pan khop na dingin kong ngen uh hi. Khuado ni dingin 15 October 2018 (Monday) ni dingin kikip sak hi.\nZomi te kumkhen Khuado pawi ah Malaysia leitang tung a om Zomite khempeuh khatzong pelemlo a, ih kihel kim theih nading deihna tawh kong theikhol sak uh hi. Tuasung ah Zomite maban ding thugenna, Zomi Idol Malaysia 2018, Laam tuam tuam, lasaknate a kipan kivakna/talent show tuamtuam zong om ding a hihmanin khuahun sia leh thusia tuamtuam te tawh kipelh nadingin thungen ciatni.. Zomi Khuado pawipi muakna in ih neihngei sa mah bangin in Zomi League kimawlna zong om ding hi. By: Khuado Committee 2018\n3. Harvest Christian Church -RM200\nTeelna (1) Hih na teel leh 31 December 2019 dong na card hong renew sak dinga, ahi zongin 31 December 2019 pan kipanin UNHCR te mi kahinawnkei dinghi cih lungkimna suaikaih (Signature) hong hih sak ding uhhi. Kum khat leh kha 5 sung khawng UNHCR misuak lai ding cih na ahihi.\nTeelna (2) Hih na teel leh appointment laidal hong pia pah ding uh a, tua zui in interview phi kik kul ding ahihi. Kawlgam ciah kik theih lohna, galtai hih na cihte amau thukhun a huam dingin ih phi theih ding kisam ding a, tua dan ih phi theih leh UNHCR card hong pia kik in gam 3 na lam kizom thei ding hi. Ahi zongin UNHCR card ih ngah cil hun lai ih interview tawh hong kibang khollo ding a, ei lam pan thu leh la tampi tak kician takin ih gelkholh ding thupi ding hi. Amau thukhun sungah ih lut zawh kei leh hehpih ngetna lai khat vei ki at thei lai ding a, tua ah zong ih lut zawh tuan kei leh UNHCR tawh kisai nawnlo kihi pah ding hi.\nZomi pih akua ma ciatin ih mailam ding hoihtak ngaihsun kawmsa in ei mahmah lungkim takin ih khentatna lampi mah ih zuih ding hong thupi ding hi. Midang khat khentatna tawh ih kalsuan ciangin kimawhsakna leh ki khasiatna tam thei ahih manin ei ma khentatna mah tawh kalsuan ding i kihanthawn hi.\nMalaysia gam sungah om Zomi a kuama ciat in ih gamsungah thunei te in agam sungah phalna neilo a omte nasia takin a matna tawh kizui in ih omna ciat pan omdan, khawldan, hawhna ciahna leh vaksuk vaktohnate ah pilvang kawmsa in vakin, a kisam lopi in mawk vakvak kei zaw in. Inn kiim innpam ah minam dangte mitdonglo ding kidawmin, gamtatna ah kikhual ciatni. Kimat kihen zong hong tam semsem ahihmanin na lawmte, na pawlpi kem siate ahih kei leh na khua makaite kiangah na phone No. leh Card No. copy te uh kem sak/thei sak hamtang un. ZAM palai te, Pawlpi siate, Upate leh Khua makai te khat peuhpeuh ii phone no. ciamteh in lotngah hamtang in. Hih anuai a phone no. te hoih takin na ciamteh hamtang un. Sia Tuang Pu : 016 254 4093, Sia Go Mang : 018 202 1216\nMYRC CARD KI LA THEI\nJuly 18, 2018 ni ciangciang ah MyRC card abawlte in na card te uh kithoh theita ding hi. MyRC zumpi ah kila thei dinga, card bawlna receipt leh ZAM card tawh ki thoh thei ding hi. MyRC card a bawl thak nuamte in zong ZAM zum ah min sazian ki pia thei lai hi.\nPa Thang Lam Cin leh Nu Cin Nem Cing te tapa Tg Thang Suan Pau (Kum 8) in awmsung damlohna tawh Kalang zatopi panin 03 September 2018 ni-in hong nusia aa, 06 September 2018 ni-in Kalang Meru han ah kituh kik thei hi. A dah akap a innkuan pih te tawh kibangin ZAM/ZSM pan in dahpihna ih pulak khia hi.\nWELCOME TO ZAM: Kawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia (ZAM)ah nong hawh/phak hamtang nading un itna lianpi tawh kong zawn uh hi.\n1. Khai Tan Thuam (Saizang) Kelana Jaya Clinic\n2. On Khan Dal (Tungzang) Serdang Hospital\nKham Lam Khup (Kuanglian) Kajang thong ah\nCin Khan Thang Kajang thong ah\nDeih Cin Khai (Chantagyi) Kajang thong ah\nThang Thawn Piang (Kaptel) Kajang thong ah\nLUNGDAM KOHNA : ZAM zum leh nasepna te adingin mapan khopna hong pia te tungah lungdamna lianpi kong pulak khia uh hi. Zomi te itna veina taktawh ih zumpi adingin hibangin mapang khawm in nong dinpihnate hang mah uh tawh tuni ciangdong a kikal suan toto zo ahihi. Mailam ah zong a piakhia zo semsem ding in TOPA’N thupha hong pia henla, a zahtampi in hong thukkik tahen. Thang Deih Pau (Lailo) RM50, Nang Khaw Khup RM20\nPrevious: Malaysia, Kota Damansara vengsung aom Bus Stop khat mawtaw in nawkkha, mi 8 liam\nNext: Bethsaida bual omlai ~ Pu Thangboi


url: =THE TOP 5 Leh Motorcycle Tours (w/Prices)\nTop Leh Motorcycle Tours\nWhat are the best Motorcycle Tours in Leh?\nThe best Motorcycle Tours in Leh according to Viator travelers are:\nWhat Motorcycle Tours in Leh are taking additional safety precautions?\nWhat Motorcycle Tours in Leh are good for avoiding crowds?


url: =Malaysia ah NGV Gas bungkhat puakkham, mi 1 si ~ ZD :: ZOMI DAILY\nMalaysia ah NGV Gas bungkhat puakkham, mi 1 si ~ ZD\nposted on 25 October 2016 at 11:53 pm Lomkholna: Malaysia, News, Sawltak, World\nMalaysia, Johor aom mawtaw sathau thunna Petrol Station khatah Gas puakkham ahih manin mi khatsi cih Bernama News pan kiza hi. Tuni Tuesday (25 October) ni sunlampawl thupiang hi a, Johor aom Taman Mount Austin Petrol Station pan ahihi.\nCivil Defence Department pan thuneikhat ii genna ah asipa pen Petrol Station ah nasem in aomkhat hi a, aminpen Mohd Faizal Mazlan hi ci’n pulakkhia hi. Mawtaw sungah Datsi, Diesel tangdingin akizang Natural Gas Vehicles (NGV) kikoihna Gas bungpikhat puakkham in, agei aom nasempa in asihlawh ahihi.\nBernama News te pulakna ah aluanghawm pen Hospital Sultan Ismail ah kipuak ci uhhi. Asipa pen kum 33 phakhin hi.\nThuneite genkhiatna ah sun 3:01pm hunin Malaysian Civil Defence Force te kiang ah Emergency Call kibawl a, tuapan in mi 13 in delhpah ci uhhi. Tuaban ah zato mawtaw Ambulance khat, Toyota Hilux Truck khatleh Motorcycle nihzong kizang in aphual ah kidelhpah hi.\nAphual ah kumpi thuneite’n sitcianna neilaiding uhhi. ZD Sawltak #zomidaily\nPrevious: Malaysia Shopping Mall khatah Escalator pilhkhiagawp ~ ZD\nNext: Christian Hymn te’ tangthu: Hong Itzaw Ning\nPa Dai Za Thawn (Thalmual, kum 57) Sihvui Hungeelna\nNaupang 3 bualtui sungah tuikia in asihna CCTV ki khahkhia\nVondeih Kep Ding – 80 (Dimno’ Pa)\nPakistan ah Suicide Bomb puakkham, mi 56 sikhin


url: =Malaysia, Penang ah thauvan honkhat vaitawh pasal khat matthuak :: ZOMI DAILY\nMalaysia, Penang ah thauvan honkhat vaitawh pasal khat matthuak\nposted on 12 February 2019 at 11:07 pm Lomkholna: Malaysia, News, Sawltak, World\nMalaysia, Penang aom Taman Bukit Indah vengsung aom innsung khatah Pistol thau pawlkhat, khutlot bomb tangneu Grenade leh thautang honkhat nungdiak in ki mukhia hi. Tuavaitawh kizom in aneiding in aki ummawh pasal khatzong matthuakta cih NST pan kiza hi.\nTua mat athuakpa pen amin Ah Teck kici a, kum 42 aphakhin khat ahihi. Tuapa pen zanni nitaklam 5pm hunpawl in Parit Buntar vengsung aom mawtawvan zuakna Car Accessory & Air-condition Shop panin akimankhia ahihi.\nHihvai tawh kisai in palik thunei ahi Seberang Prai Tengah district police chief Assistant Commissioner Nik Ros Azhan Nik Abd Hamid in agenkhiatna ah tua akimanpa pen tua inndei asaap nunungpen ahih manin, tua thauvan tepen amahtawh kizopna omding hi ci’n genkhia hi.\nAhi zongin tua akimanpa pen thusitna aneih uhciangin tua thauvante pen katheikha keihi ci’n nialden hi. Ahi zongin tuapa pen kalkhatsung Remand tawh Police te’n kemcipding uh a, athu ala limtak in kancianding uh cihi.\nTua inndei pen nungkum December khasung inzong Police te’n khatvei abuluh ngeikhit uh hi a, tuahun inzong guihtheih khamtheih vankham “Ecstasy Pills” kici te RM700,000 manneiding aki matkhiatna mun ahihi. Tuahun inzong innneipa in kathei khakei, innsaap aom hi in, tua innsaap tepen amancipzawh kha 6 bang phakhin hi ci’n genkhia hi.\nTua innneipa pen zanni in Police te’n buluhkhia in amankhia uh ahihi. Inndei sungpanin akimukhia thauvan tepen US-made M61 hand grenade, Smith & Wesson (Magnum) pistol, home-made pistol, 2 silencers, laser shooter, bullet shells, casings cihbang hi in, thautang zong tampitak kihel cih kiza hi. Sawltak #zomidaily\nPrevious: Belpawlgam hihna in hongpiak kamciam\nNext: Zo Minam Ni silh leh teendan ~ Dr. Dongno\nKum thak ~ T. Sawm Lian\nGamh (heritage) na neih hiam?\nThai numeikhat apumpi tungah cipol dim ahih manin apasal in nusia\nQua Vadis Zomi?\nPenang ah mawtaw kongkhak asatsakgawppa RM5000 ki liausak, kha 6 thong kiading


url: =70-1h kiss~A-level in Arnesby LE8\nSuper Hot Brunette UpLate. New to the site ! call me (...) Arnesby LE8\nProstitutes Arnesby LE8 Brothel\nProstitutes Arnesby LE8 Sluts


url: =A Taangtungsa Ka Sun Mang Pawl Khat « Nikonghong\nHome » Sizang (Khamtung) » A Taangtungsa Ka Sun Mang Pawl Khat\nA Taangtungsa Ka Sun Mang Pawl Khat\n(Some Of My Day Dreams Fulfilled) By Kenneth Htang Suanzanang\nThuklai (Fort White) Tuimei:\nA khang a khang in tuimei vak nuamin ih hanciam a, L.Tun Htawng (Chin State Cooperative) hanciamna zongh tangtung la kale, tua lai Ral Lian Sang Plan sia ma tu laitak a kizangh sia ahi hi.\n27 Mar 1991: Sizang upa 14 le ko nupa in ‘tuinak-weir’ mun ka vil uh hi. Ral Lian Sang Plan (Suangpi) le Lian Kop Cin Plan (Sanlei) sanh mun nii ka et zawk uh ciang, Luipinaak pan ‘high head system’ taw tuimei nga natu ngaisun in, Zomual tawnin Luipi naak ka zong uh hi. Liang om ahikom Khai Nang, Hau Za’Pum, Mang Khaw Khai le Thang Khaw Lian te Luipinaak dong theng a, datpung hong zaih uh hi.- Hi plan sia Lian Kop in hong thinbot pui a, 1995 kum a survey sungah kihel hi. Luipi naak pan Zomual dong pi 3333; Zomual pan Khuum Tungnung pi 1515 ahi hi. Plan # 1: Zomual pan Luipi PH dong pi 6363; Plan # 2: Khuum Tungnung pan Luipi PH dong 4848′ ahi hi.\nUSA ah Techno a kici SDA company khat om a, tuate taw ka kizopna tam mama om zo hi. Weir, canal line,,pondage kul ngawl ahikom nasep tawm mama hi. Tuhun ciang PVC penstock hoih mama om zo ahikom, tu laitak ih zak mei a siat ciang hi Plan # 1 or Plan,# 2 khangthakte sep tu in kong nusiat hi.\n14 Jun 1994: Hiangzing ngamdang mi 6 taw ka pai uh a, Sizang u le naute in honlap taw leangna hong do a, leangnate zongh nuamsa mama hi. Hydel ngetna lai khat hong pia uh hi.\n16 Jun 1994: Hiangzing pan kathetsuk kik uh ciang ADRA Japan director Pastor Kiyoshi Fujita le Peter Cooper taw Japan Embassy ah First Secretary Mr. Kimata taw ka kimu uh a, tuimei $40,000 project khat ka kikup uh hang deadline kilap zo ngawl hi. Kilap hile, Ral Lian Sang et sia sep tu ahi hi. Japan Embassy taw kizopna hoih ahikom 1995 May ciang Mr. Kimata in Grass-Roots Grant Assistance $1.00, 000 nga natu hong Jen tan hong ci a, Lian Kop Cin Plan taw kiten ahi hi.\n21 Apr 1995: Ministry of Energy (MOE) minister tungah Thuklai (Fort White) Hydel project atu technical assistance ngetna lai ka puak hi. 25 April ni ciangin Dy Minister in MD (MEPE) te vaipuak aap hi.\n18 May 1995: Deputy Chief Engineer U Sein Ti in survey vawt tu thu hong pia a, hong piak engineer sia Lian Kop Cin (MEPE, Yeechaung Project) ahi hi. Lian Kop in 22- 29 May 1995 sung teng survey hong vawt sak hi.\n6 Jun 1995: Lian Kop in U Sein Ti tungah survey report pia thei hi. 26 Jun 95: U Sein Ti in 200KW se $600, 000 bo tu a, diesel generator taw $114, 500 bo tu ahikom, na budject taw kinai tu hi hong ci ahihang Japan Embassy in tuijuei ma hong deisak zaw a, a nozaw sia taw ahizong seam zaw vun hong ci hi.\nA ceiling sia $100, 000 ahihang, ih ten pawlkhat hong piak ngawl phamaw ahikom, US$ 100, 920 kinga hi. 1996 kum tha 2 ni 22 ni sun nai 2 hunin ambassador pa taw letmat ka thu hi. Sandy Dee, ADRA Myanmar Board Chairman; Mr. Kimata, the first secretary; Ral Lian Sang, MEPE representative le YSBC panin Zo Zam Cin Pau (Zozam), community representative in hong uap thei uh hi.\nSum $100, 920 Nga zawkciang Buai saan:\n5 Feb 1996 ni in Japan Embassy te in $100, 920 nga tu ni hi. Golden Brothers Company taw,._Contract Agreement le, electrical, machinery, penstock estimate breakdown vawt kik in hong puak tan hong ci hi. Japanese GRGA tangkalh bangin, company 3 ii quotation kiten hi a, Golden Brothers te in zongh vawtsak takpi nuam hi. ngawl hi. Sum hong la ngawlin hong hu tek hi bek hi. 5 Feb 1996 Embassy pan lungdam in ka cia sia khuazing zo hi. Technical Consultant Peter Cooper le a zi Betty zum ah na om a, lungdam thu ka ko ciang thin uuk ma ma thonghial hi. 8 Feb 1996 ni zong ka kikamtam mama uh a, ADRA Myanmar Board Minutes ma kiten sa hi kasap, board approval la kik in. hong ci hi. ADRA Asia- Pacific pan zong’thukim sa sia, black and white taw approval la in hong ci hi. 9 Feb 96 ni Golden Brothers Co. taw Contract Agreement letmat ka thu uh a, ka puakik estimate taw kopin, Japan Embassy ah ka puak hi.\n12 Feb 1996: Coopers te Golden Brothers te in seam takpi ngawl tu a, $100, 000 taw na zaw ngawl ciang Japan kumpi tungah ADRA min sia tu hi hong ci hi. YSBC in tavuan la tu hi ka ci a, tua ni Pome Ko Khai in YSBC Bank Account Xerox copy hong puak hi. Thinngim kawm pan ‘miracle’ khat hong piang hi. Telephone zum panin Singapore sam nu ziam hong ci a, ADRA phone nambat pia in Ken Flemmer taw haksatna ka kikum thei uh hi.\n14 Feb 1996: MOE ah hu ngen tu in ka pai a, Advisor U Saw Lwin in ka lai ten tu hong awi bua hi. Col. Sein Tin Nyunt in MEPE ah U Sein Ti phone hong set sak hi.\n16 Feb 1996: Singapore ADRA Regional Office pan Thuklai (Fort White) Hydro thukim khu hi ci in Fax hong puak hi. Mang Nang taw MOE ah Dy Minister U Tin Tun le Col. Sein Tin Nyunt ka mu uh a, hong hu tu khu hi hong ci hi.\n20 Feb 1996: Minister le Dy Minister (MOE), MD (MEPE) application lai ka at hi. 21 Feb 96: Col Ngo Cin Pau taw MOE ah Dy Minister taw ka kimu uh hi. Major Lua Cin le Ngin Pau Pastor Sandy Dee (ADRA Board Chairman) le Pastor V. Kipzanang (MYUM Executive Secretary) kung ka haw pui a, Thuklai Hydel vai hong thukim pui natu thu ka sonpui uh hi.\n22 Feb 1996: Tuni 2 pm Japan Embassy Contract Agreement sign tu hi zo a, Col. Ngo Cin Pau le Mang Nang Pr. Sandy Dee zum ah a tuam tetek in haw a, thuson pui uh hi. Tua ni ADRA Board in Thuklai hydel project approval vai kikum a, Sizang upa 4 in so.npui ahiciang uliante hong nial tu om nawn ngawl kawm pan member khatTh, tuak khua zong hydel project na vawt sak tu ahibale ci in hong pau a, tu sia a kipatna hi maisang ah ih vawt batu ziam ci in ka thin ka nipsak thei hi. Letmat thuna ah Peter Cooper pai nuam ngawl hi.\n23 Feb 1996: Col. Ngo Cin Pau taw Dy Minister (MOE) le MD (MEPE) kung ka haw uh a, thu ka kikum thei uh hi. 25 Feb 1996: Vanleang taw Kalay ka theng to hi Zeechaung Project en kawm le Lian Kop Cin tonpui tu ka zong hi. 26 Feb 1996: Sizang hausate taw ka kisi uh hi. Lian Kop taw Ralliansang ii proposed canal line, pondage, penstock lam. Power House mun ka en uh hi.\n27 Feb 1996: Lian Kop ii proposed plan canal line pi 3000 khawng a pha mun thak tee tu kipan, pi 2700 ciang tee tu ka man uh hi. Ka lam zTdnna, luipi tung pi 300 bang a saang mincim tung pan ka tol a, ka thikhial hi. Ka tholpui Liankop le A. Zam Cin Pau te le mualkhum zo a, C. Mang Za Khai in molh khat hong thaak in hong hun hi. 28 Feb 1996: Tuni pi 3000 dong tee, pondage mun pan Khumlui PH dong tee suk in 4 pm dong ka diang uh hi. Azingciang 2 pm dong double checking vawt in ka tee kik uh hi.\n25 Mar 1996: Na-ta-la (Border Ministry) laiten tu Lian Kop rough drawing, Zozam in fair drawing hong sep sak hi. 28 Mar 1996: Col. Ngo Cin Pau na zum computer taw Nata- la puak tu lai khen sak a, ka ten uh hi. 26 Apr 96: Ministry of Border Area Development (Na-ta-la) Lt. Col. Thein Han (DG) in Chin Pa-wa-ta heak kul tu hi hong ci hi.\n2 May 1996: Yangon pan Kalay ka leangto hi. 3 May 1996: Azingciang Tiddim kato, Dim Za Ciang le Cin Za Kam taw recommendation nga natu hu ka ngen hi. 6 Apr 1996: Ka lawmpa A. Cin Pau (SAE) in jeep taw Khuasak nilee in hong cia pui a, tui lam hong etpui in Lian Kop Plan hong lungkim pui mama hi. 14 May 1996: Falam hka-wa-ta Chairman Col. Tin Shwe taw ka kimu hi. Thuklai Hydel vai hka-wa-ta secretary Major Aung Khin kungah Sister Ciang Khai taw ka pai uh a, Tiddim ma-wata lai ngak ngawlin thakhat thu in recommendation hong pia hi.\n27 May 1996: ADRA Asia-Pacific director Ken Flemmer le ADRA Japan director Stephano te Sizangte in M3 ah nitak anvak a, Dr. Vum Ko Hau zong kihel hi. Col. Ngo Cin Pau in a sumsii thong hi.\n28 May 1996: ADRA director te Mandalay leangto in Mandalay Division nasepna ka et pui hi. Azingciang 2:30 pm. Kalay Airport ka tuu uh hi. Hong tonpui Dr. Oke Soe (DOH) in ‘Da-ka-sa* ah a report ciang, Thuklai pai tu hong khak hi. ‘Ka-kahlan – ngalkap thudawp zumpi’ ka paupui uh a, zingciang nai 9 dong ngak tavun hong ci hi.\n30 May 1996: ‘Ka-ka-kyee’ Major Tin Aung na Yangon heak kik tavun hong ci hi. 31 May 1996: Flight cancelled a, charter plane om napi ka nga zo bua uh hi. 2 Jun 96: Tuni Mdy dong vanleang ka nga uh a, Mandalay pan Jet taw Yangon ka zuan uh hi.\n13 Jun 1996: Col. Ngo Cin Pau ii Chin State Council a laithak Laito pan ka khia hi. 14 Jun 1996: Dy Minister (MOE) taw ka kimu zawk ciang, MEPE pai in, MD (MEPE) application lai ka pia hi.\n17 Jun 1996: Dy MD (MEPE) U Sein Ti taw ka kimu a, MD tungah Lay Out Plan nga natu lai pia in hong ci a ka pia hi. 18 Jun 96: U Sein Ti taw phone ka pau hi. 23 Jun 96: YSBC ah nai 2 vai Committee meeting ka nei uh hi. Thuklai (Fort White) Hydel Plant vai YSBC in a/c khat a nei tu kivaihawm hi. 26 Jun 96: Japan Embassy ah Sandy Dee, Peter Cooper taw 8:30 pan 9:30 am appointment ka pai uh hi.\n8 Jul 1996: MEPE ka pai a, MD atu vanngit a sua ngawl natu Minister (MOE) ahibale Minister (Border) na thu hong pia le ka seam bek tu uh hong ci hi. MOE te in ‘Na-ta-la’ taw vaihawm un ci in lai hong pia ahikom Col. Ngo Cin Pau ka kikup pui hi. 12 Jul 96: Minister (Border) ka laithak Col.\nNgo Cin Pau in,ama kudai puak hi.\n4 Aug 1996: Yangon – Col. Dr. Suang Za Pau (professor) taw Kalay vanleang ka to khawm a, ama hired jeep hong zuito sak ahikom, Thuklai khuaziin zawk ka theng hi. Thuklai ah zan taam in hong kici tek ahihang, Hiangzing ah Pa Vum Mang thi a, ka tupa Mang Khaw Thawng in, “Pu Nang, hu heu taw maw, zingsang ciang ka pa luang pua to tu, zingan na kinging hen ci in, kamtai sak taw maw,” hong ci a, khuaziing, nguatui nuai ma ah kamtai tu sia Mang Cin Pau (RC Lampui) in hong tha hi. Hausapa Kam Za Pum in ama kudai mithi ah pai in thu na puak a, Mang Cin Pau Thuklai zuan kik hi. Lian Kop Survey vawt in Khuasak pan kei hong ngak hi.\n5 Aug 1996: Liankop taw survey vawt 3 pm ciang ka man a, Pa Vum Mang thimun ah ka to hi. Rev. Mang Khaw Pau in mihon zak in, “A u Suanzanang, na mei hong manlang taw, ka thi ma ka lupna pan switch hong vakek nuam khi, na manciang Sizangte a lang SDA suak sak aw/” hong ci hi. Moral support hong pia ci in ka ngaisun hi. E. K. Kim Ngin hong nusiat lai, Bosunpat EK inn ah ka om hong mu ciang, “A u Suanzanang, SDA te hatma ma nu zei! Hiangzing na tuipiak ka lungdam zei! Hiangzingte a vekpi SDA suak sak aw, kei haza bong ngei,” hong ci ngei zo hi.\n6 Aug 1996: Khuasak pan Thang del in Kawl ka zuan a, 7 Aug Tiddim ka kaato hi. 8 Aug ni ‘Ma-wa-ta’ recommendation ka nga hi. 9 Aug 1996: Telegram taw Kam Khan Thang hu ka ngen a, 16 Aug 96 ni Chin Pawata Recommendation ka nga hi. Application – ngetna lai sia Col. Ngo Cin Pau in a ten sa hi a, ‘hkarwa-ta’ zong a kinga sa hi. 30 Aug 1996: Chin Pa-wa-ta recommendation Na-ta-la ka puak hi.\n1 Sep 1996: A. Zam Cin Pau inn ah Thuklai Hydel vai kikupna ah upa khat in Col. Ngo Cin Pau hanciamna langpang in Thuklai hydel yat-tan-ka-yat’ – ‘tawlnga lian vun’ hong ci thong hi.\n5 Nov 1996: Col. Ngo Cin Pau taw Dy Minister (MOE) kung ka pai uh a, Col. Ngo Cin Pau in letsong a pia hi. 24 Nov 1996: Hydro vai kikum tu YSBC ka pai a, kuama hong kikhawm ngawl hi. 27 Nov 1996: Ministry of Energy Sub Committee taw ka ki mu hi. Col. Mya Thein, Capt. Than Aung te in Diesel Generator taw kheal in ‘Pa-wa-ta’ seau in Na-ta-la te copy pia in hong ci hi.\n1 Dec 1996: YSBC ah kikhawm in Hydel meeting ah YSBC in thein 18 nong sik kul tu hi ka ci a, upate in phamaw ngawl hi. Give up ngawl het tu hi. Donation ih khon tu zam hong ci a, ka lungdam hi.\n19 Feb 1997: Peter Cooper ‘Na-ta-la’ pai nuam a, pai heak in ci in ka khaam hi. .20 Feb 97: Kei hong laih ADRAdirector thak Tember Chit ‘Na-ta-la’ ka paipui a, Lt. Col. Nyi Pyu le Capt. Kyaw Win taw ka kimu uh hi.\n27 Feb 1997: MEPE pan remark a ngana bangin ‘Na-ta-la” te in Thuklai Hydel se diesel generator taw vawt tuak zaw hi hong ci hi. Col. Nyi Pyu om ngawl a, Major Nay Win taw ka kimu hi. 28 Feb 1997: Col Ngo Cin Pau kung Tember Chit taw ka pai uh a, Lt. Col. Thein Han (na-ta-la) kungah hong paipui ahihang, ama om ngawl a, seaulua ka nusia uh hi.\n3 Mar 1997: Lt. Col. Thein Han in hong sam a, Col. Ngo-Cin Pau ka paa uh le om ngawl a, Tember Chit taw bek ka pai uh hi. 4 Mar 97: ADRA Board in Thuklai Hydel se generator taw kheal tu in khensat hi.\nAhihang $100, 000 taw hong sep sak nuam U Aye Pe company Topa in hong vaihawm sak a, tuni ciang dong mei kivak thei ahikom Topa in minthanna tang tahen!\nMin kihel theampo tungah lungdam hong ko ka hi hi. Japan Embassy pan ambassador Yoichi Yamaguchi le first secretary Mr. Kimata; MEPE pan Dy Chief Engineer Sein Ti le Lian Kop Cin; tangpi tangta lampui Khuasak hausa Kam Za Pum le Dr. Thawngpi; zin hong do hausa nu Ciang Khan Pum; koma ka ludin tu a ci YSBC; kumpi project suasak tu hong hanciam pui, sum le paai a zangh Col. Ngo Cin Pau; meikhuam tu kisamh babang Tuanlui dol hong pia Dr. Thawngpi le a zi Neampui; Proposal hong at pui D. Son Za Howe le a tholpuite; laivawt tu theampo a sun a zan ah hong sep sak ADRA Myanmar office secretary/receptionist Lian Huai; hydro min zaak po ciang luaksua huai phial kale, ‘moral support – tha’ hong pia a, khualmi, tualmi, ngamdang mi leangna hong dosak ka zi Lian Za Dim; sawl tangzang a kisamh bang hong taisak, ka pairibp napo mawtaw hong hawl sak Thang Pau; a kisamh bangin hong hu valian hong ngimpui bul thuk Kim, Khuppi le Awn Za Twang; leaplaw nei ngawl Lophei, Buanman, S;altuzang le Pumva khua mite, Hydro Project Chairman seam in tuilam to khawngte sunsia hong vak sak ngei Capt. V.Ngo Lian Cope le I ei hong laih Pastor Tember Chit tungah lungdam ka ko hi.\nADRA Canada pan C$ 22, 934 kinga a, Unicef le AMD te in technical assistance hong pia ahikom, ka lungdam hi. Proposal hong hu Major Shwang Howe; zin le vak sisan hong dian pui L. Vum Cin Thang (hausapa); Copepi (Khup Za Lian); thatang ngimsi khuamite; honpoai lai khui le vok a ngo Hiangzing te; thunial ngawlin, lampi kan tuidot theampo a phiat sitset Taingen, Aicik, Vauna, Theizang, Vomsem le Mualpi khua mite; khui le vok taw hon poai a etlawm sak Hiangzingte tungah ka lungdam hi. Tui pipe tai 9 vai kizangh hi. 4 June 1993 ni honpoai kivawt a, a lampui Tun Lam le Hau Zam -tungah ka lungdam hi.\nMei bek hi ngawl, Asia-Pacific Division of SDAs te in $4060 hong pia a, Sayama Cing Khan Nuam le Sayama Do Kang Cing Hiangzing sang sayama hong seam in, tuni dong meitaang lai hi. Turb’ne khat kibul a, a spare zongh Hiangzingte ki aap hi. Kawlngam Section 5 panin hi nasep en tu in 1995 kum mihing 5 hong pai uh a, a lung uh dam mama hi.\nLezang le Zampi Tui:\nAHS/West hong piak US$ 9285 sia, Thangnuai a kipia sa hi a, Thangnuaite thu a tuiton thei ngawl ciang, Lezang ka pia hi. Unicef le WRUD taw kiseam ahikom sumval a, Zampi tui kipia hi.\nThangnuai te sia Esau taciilza taan bang phet ma in Yangon ah hong del leleau a, Unicefah ka paipui taw tui a nga hi.\nThangnuai ka ngasak bangin, Khuasak zong tui pia thei tu ka hi hang, khuapuite in Mualsan ah hong pia tavun ci a, Unicef in teang phot vun a kici teng taw a nga ngawl ahi hi.\nFalam Ngam Tuipiakna:\nCong Kham khua Bualkhua tui ka nga sak ka lungdam mama a, Thang Tsin khua Lumbang atu dei sak mama lai ka hihang Old Sun Thla, New Sun Thla le Cerhmun ka pia man bek hi. Unicef le WRUD taw sepna hi a, Matupi atu taw ADRA Canada piak US$25, 354 taw kicing hi.\nMatupi Ngam Tuipiakna:\nOld Saltaurrg, New Saltaung, Langli khua thum in tui ka ngasak hi. Unicef, WRUD, ADRA lungthu suangthum kipawlin naseam tu kipan kimlai ka dinkhawl hi. Seam lai hi leng, tui kisamh na mun ah tam ma ka vawt sak zo tu hi. Ka sep nawn ngawl ciang zong Bumzang, Lunmual, Kaptel, Ngennung te ka hanciam pui a, ahihang, tua mun te a pia om ahiciang kei NGO kizop pui sia in Saizang khua pia zaw hi.\nTedim Balzang Tuineak:\nSialtangtui a kineak ciang, Balzang tui kiphiat a, Sialtangtui kihawmthaw ahikom hong kingetna bangin SDA te Ingathering Fund taw Balzang tui kipia a, Pastor Tember in implementation vawt sak hi.\nYenantha Leprosy Hospital Tui:\nZato le Nanthmyaing miphakte khua atu US$62, 000 bo in tui kipia hi.\nNissan Homy 12-seater van (1 Ka 2401) kipia hi.\nKhut le peang theam vawt natu ADRA Sweden tung pan $ 9, 146″le Bogyoke Tun Kyi tung pan $ 3, 875 ka nga hi.\nDammawte Ta Sangpatang Huna:\nNanthamyaing dammawte tate sangkaa natu uniform, sunsia $ 15, 854 ADRA Sweden tung pan ka nga sak hi.\nSewing Center Project:\nDammawte nuntakna tu puankhui set 10 kilei sak a, dammaw damkikte 28 puankhui thiam kisua in a nuntakna tu zong thei suak hi.\nNational Rehabilitation Hospital:\nThamaing ah National Rehabilitation Hospital atu khut/peang theam vanh le set man ADRA Sweden pan US$ 3333 ka nga sak hi.\nYangon Children’s Hospital:\nYangon Patang Zato ah meikangte banlatee tung po a kilumsak a, Children’s Hospital Burn Unit Center atu $10, 000 bo in ward khat aircon kithua sak a, zatui kuang 65, US$419, 926 man kipia hi.\nLoma Linda University Huna:\nUSA ngam California state, Loma Linda University pan doctor te in Kawlngam doctor 180 (Sept 25-Oct 3, 1995) Cardiac Life Support pilna pia a, Sept 25-Oct 9, 1995 sung lungtang 15 at a, a thi om ngawl hi. A bona $ 500, 000 le vanh a piak $300, 000 man hi.\nMyaungmya District Hospital:\nMyaungmya Zato ah a tui $3000 taw a pipe kilaih sak a, Nissan Vannette 9 Seater (1Ka 2402) kipia hi.\nSDA phualpi ah Grace Van (2Ka/777) khat le ADRA tuikhuk taw natu KIATruck (2 Ka/555) khat, ADRA Myanmar zum atu Honda Civic (1Ka 2400) ADRA pan ka ngasak hi. Department of Religious Affairs (DORA) pan U Acnt Maung in vehicle 6 hong import sak a, Mishubishi Galant Saloon (1 Ka 2399) kipia hi. Ki ukna a kikheal ciang Dy Minister in zangh hi.\nMandalay Division Immunization Natkham zatui sut nasep natu in, bicycle 200 kipia a, $10., 000 kizangh hi.\nDisaster Response Dongtawk mihing 28, 000 kihu a, sum K 1, 200, 000 bo hi.\nKumpi Ulian Official Visit:\nKumpi Ulian Minister le Deputy Minister, Central Command taw 20 vei kimu a, TV le Tadensa sung 25 vei kihel hi. Pathian in minthanna tangjahen!\nSnake Bite Control:\nNgultuk tu khaamna le nat khoi natu in ADRA Canada tung pan US$34, 328 ka ngasak a, kumpi taw kiseam khawm hi.\nComputer Lab & Training Center:\nADRA Canada pan US$16, 563 ka nga sak a, Yangon SDA huangah kihong a, a pua panin zong manpiak ngawlin hong sin uh hi.\nKiseam Man Ngawl Project:\nHiangzing sialkhoai natu US$ 16, 329 ADRA Canada in hong piak kingasa, Peter Cooper te nupa in Khamtung le pai thei ngawl ahiciang, a pai thei na Hleku Township Mayanchaung Physiotherapy atu in funder te munah ngenin zangh phot a, sial kikhoai man ngawl hi. Kinga le Hiangzing bek hi ngawl Kaptel, Suangzang ngam ah sialvulh nasepna (Mithun Cow Bank) ahi hi.\nPuan Taw Huna:\n1992 kum in, ADRA International pan 40′ container (350 bales) ka nga a, 1995 ciang ADRA Korea panin 20′ container 2 dim (400 boxes) huna ka nga a, kumpi sung hi kale, pawlpi tatuam ah hikale kihawm kakoai hi.\nTu a bang teng sia Topa hong panpuina honkhat bek hi a, Pathian hong sep pui tam mama om lai hi. TOPA in minthanna tang tahen!\nHeaktu: SCC Magazine pan aki la hi.\nBy thawngno in Sizang (Khamtung) on December 27, 2011 .\n← Yangon Leinuai Meileang\tPu Vum Son La →


url: =Gamgi (Boundary) ~ Rev. Dr. Thuam Khan Thang :: ZOMI DAILY\nposted on 4 December 2014 at 11:18 am Lomkholna: Article, Thuamkhanthang\nLeitung ah gam 200 val ki-omta a, Gamgi kinei ciat hi. Kawlgam ah State leh Division te in Gamgi inei ciat hi. I khua ciatah Gamgi inei hi. Mimal in Lo gi inei ciat hi. Gamgi icih ciangin, neihsa khenna, lahna, ahi hi. Eimau gamsung ciat ah tengding, mi gam sungah tensak loding cihna ahi hi. Biakna/Upna ahzong Gamgi inei ciat hi. Leitung aom biakna pi namli te inzong Gamgi neiciat uh hi. Upna gamgi, ngeina gamgi, kalsuanzia gamgi inei ciat hi.\nTulaitak ih Upna gamgi itheih nangin, a tenna lui mun thu itheih masak ding kisam hi. Pu le Pa tehun, Pasian thu atheih manun, Pasian mah na lunggulh uh a, Upmawhna tawh bia uh hi. Kiim le paam a om milim biate thu galzak uh a, amau up mawh thute tawh gawmkhawmin bia uh hi. Anungta Pasian om hi cih vaang up uh a, ahizongin ciantheih lo uh hi. Pasian langah dawi omhi cihzong thei uh hi. Pasian a gen nop uh ciangin “Khuavaak” na ci uh a, Dawi agen nop uh ciangin “Khuazing” ci uh hi. A theihcian lohuh Pasian a zonkawmun, dawi le kaute launa tawh bia uh hi.Pu le Pa te’ Upna Gamlui sung thu, tudonga hong khih, ibuaipih deuh thute enkhawm dih ni.\nPu le Pa te in mihing in asithei lo kha nei hi cih um uh hi. Kha ading Khual mah mah uh hi. Khate’ tenna “Vantung” leh “Leinuai khua” om hi cih um uh hi. Misite kha pen “Sikha” ci uh a kihta, lau mahmah uh hi. Sikhate hong lungkim lo thei, hong khemthei, hong hehthei hi cih um uh hi.\n2. Dawi le kau kihtakna:\nMi pawlkhatte Mang (dream) in ukcip leuleu hi. Mang khempeuh mang pha le mangsia in khen uh hi. Mangsia amat uhciangin lungnuam lo uh a, lau uh hi. Tua bek hilo, Zulei lamkan, Ciikpi ham, Vasa ham zakngei loh khat peuh, pianngei ahi lo, apiangsual na khatpeuh amuh uhteh kihta uh hi. Lau uh hi. Tuhun Melmuh Tongsan (Television) sung a Discovery channel sung ganhing lamdangte Pu le Pa te in mu leh, Dawi a sakding tam mahmah hi. Bum le Ai om hi cih um uh a, kihta in lau uh hi. Hici bangin Pu le Pate in nisimin launatawh anungta ahihna imuthei hi.\nPu le pate lunggulh, azonzon uh Gamthak, Sangmangte in hong puak ciangin lungdam takin sangthei pah uh hi. Sangmangte bawlsia, langpan cihte igam sungah om lo hi. Pasian thu ahilh uhteh sangtheipah napi uh, Gamthak sunga tending, gamlui (Zulim salimte) te nusiat dingpen haksa sa uh hi.\nNa khempeuh abawl Pasian ahi hi. Pasian pen itna Pasian ahi hi. Jesu Khris: Pasian in abwlsa mite hon gumkhia dingin Jesu Khris hongsawl hi. Jesu Khris Hon pa leh Gumpa in a sang khempeuh, Pasian tate suak hi. Mithak, Nuntakna thak, gamthak sungah nuntakna-Upna tawh kipan hi.\nGamthak sung nuntak ziading, Thukham Nam 10 tawh hong hilh masa a, Topa Jesu hunteh Mualtung thuhilhna (Mate 5,6,7) tawh hong hilh hi. Sawltak Paul in mikim teltheih dingin laikhak bu 13 sungah hong cian gen hi. Gamthak sung nuntakna in Itna bulpi tungah kinga ahi hi.\nPasian geelna bangin Leitung kihei a, Ama deihna bangin Gamthak sung nuntak ding deih hi. Dawite pen Jesu Khris in Singlamteh tungah a zawh khitsa ahi hi. Thu umte, Sikha launa, dawikihtakna, thu lamdang piangte hangin lauding patauh ding hi lo-in, Pasian bulphuh nuntakna tawh nisim nuntakding hizaw hi.\nPu le Pate in Pasian thu sang uh a, Khuavaak sung nuntakna a kipat uh ciangin haksatna tampi thuak uh hi. U le nausung kitelkhialhana, Sabawl sazaang tatsatna, sung le pu kiho theih lohna, beh le phung tawh kikhenna, khua le tui pan hawlkhiatna cihte thuak uh hi. Pasian thusung ah amakaih ding kicing nailo, Upna thu ah kip nai lo uh ahih manin, lungzuan khuangaih athuaklawh tampi om uh hi. La bang a sak uh ciangin, Sakkik (Chorus) pen la mah sa-in sa lanlan uh hi kici hi.\n5. Aisan/ Khutlam en loding hi.\nLeitung gam khangto te in sumhaute, gam 2 ah tenkhuan pia hi. Tuhun the Pasian thuzui tampi takte in hih Gamkawm nuntakna sungah nungta-in, Gamgi kician nei nawn lo uh hi. Leitung ah gamgi kituhin galpiang thei zeel a, mi tampi pi in sihlawhin, Gamgite kician takin bawlsinsen uh hi. Tua mah bangin Tapidaw Upna Gamgi pen Gamlui gamgi tawh kikhensa hi a, Gam kawmin kiteng thei lo hi.\nNipi ni-Kikhawmman lo-U le nau tutkhopni bekin kizangh,\nHanken/Kawsah/Lamtak te zatna,\nThu-um khat le khat Kumpi zum ah kikhiatna,\nPawlpi khat le khat kilem lohna,\nLawki ngeinate zatkik kikna,\nBeh le phung, U le nau thubek thupisakna,\nBum le Ai zatna, aisan khut lamet sakna.\nKhamtunggam Pasian thu hong tunkhit Kum 100cinpawi ibawl khin a, Kum 200 sungah manawh tota ihi hi. Khangciamtehna bang hileh Khang 5 nasung tungta ihi hi. Itheih lohkalin, igamgi itelnawn lohna, Gamlui sung itunkikna te pan anuai abangin kipuah kik hunta hi.\n1. Upna thu:\nTapidaw Upna bulpi in Jesu Khris Honpa le Gumpa a sanna ahi hi (Efesa 2:8-9). I pu le pa te’n haksatna tampi thuak ngamin nasang uh hi. Tuhun khangte’n mimal tapidaw suahna mah ineician hiam? Gupngah ikitelcian hiam? cih kitel dot masak ding thu ahi hi.\nDawi kihtakna thu-ah, Dawite pen Singlamteh tungah Jesu Khris in eite a dingin a zawhkhitsa ahi hi. Kihtak ding lau ding hi lo a, Jesu muanna sungah I khamuan ding hizaw hi.\nMilim biate Upnate: Kaam (ကံတ၇ား) upna khempeuh, Milim biate Upna ahi hi. Kaam tawh nasepna khempeuh zathuai lo hi. Fund zonna te ah Kaametna (uHprf:) ci lo-in Fund zonna mah hiding ahi hi. Che tawh kizom sumzonnate zatding hi lo hi.\nUpkhialhnate (Supersticious): Mang upna, Zulei lamkan upna, Cikpi ham up na, vasa ham lamdang upna, apiang ngei lo khat apianteh khiatna neihsakna, sunglut upna cihte khempeuh, milim biate upna ahi hi. A uphuai alamdang aom hangin Lai Siangtho gen hi lo ahih manin Pasian tate upding hilo hi.\nThupiang khatpeuh ahang (cause/reason) kankanna in I Pasian upna hong siasak hi. Ahang Kankan napan, dawi upna tuamtuam tawh kizom hi. Ahang kan ding hi lo-in Topa tungah ikingak bit ding ahi hi.\n2. Ngeina puah dingte:\nSih sagawh: Misi neih ciangin, tuhun teh gamdang omte sumtha hong hatin Sa gawh itamzat ciat hi. Sunsiah bawlpen ngeina hoihkhat hi napi, Samal a kihawm ciangin Lawiki vai hi leuleu hi. Samal hawmna in Dawibiakna tawh kizom ahih manin hawm nawn keileng Pasian thutawh kituak bek hi.\nNopna-Dahna hunte: Nopna dahna hunte ah, Lai Siangtho hilhna zui-in, Pasian thutawh kituak thei penpen izat ding hoih hi. Mo kiten ciangin, khang lui ngeina leh I minam ngeina tuamtuamte zangh lo-in, Tapidaw ngeina mahtawh kitensakna hoih hi. A hizongin a siangtho lopi letthat deihpen thupha khak tan hi. Siangtho na kisamte inn thunget hoihtak a bawlding kisam hi.\n3. Gamtat Luheek puahdingte:\nNisim gamtat kampaunate ah, Pasian thutawh kituak hi, hoih muh siamna (optimism) neih ding kisin hun mahmah tahi. Innkuan sung, pawlpi sung, veeng le paamsung, khuasung tawh kizopna ah Hoihmuh siamna, thapiaksiam mite ahih nangin kisin hunta hi.\nThuneih laneih ciangin: Thuneih laneihna aom ciangin, pawlpi ah, pawlpi kipawlna adawldawl zui-in kineih dingbek ahi hi. Kumpi zum peuhmah ah kikhia lo ding hi (1Kor.6:1-11). Kim le Paam kepsiamna: Pasian bawlsa Singkung Lopate it siamin, ganno te zong itsiam ding hi.\nhang a thahna athuak Rev. Dietrich Bonhoefer in, -“Jesu nungzuihna pen abaih hi lo hi. Haksatna tampi thuakkul hi, banghang hiam cih leh Jesu in anuntakna pia-in hong gupkhiatna hang ahi hi” ci hi. -“Hehpihna namnih om a, a man-ol leh amanpha hehpihna ahi hi. Jesu hehpihna in manpha mahmah hi ci hi.\nGam lui leh gamthak kalkaak kawmin ut bang tak a nuntaktheih hi lo hi. Gamthak mi ihihleh gamthak ngeina bangin gamthak gamgi huamsung ah nuntak ding ahi hi. Tapidaw nasuahzawh kum bangzah? Tui na kiphum zawh kum bang zah, na pianthak zawh kum bangzah? Na nisim nuntakna in Gamthak mi na hih leh na hih loh kilanghsak hi. Kum 100 cinkhit galkah nuntakna ah, kipuah pha-in, Pasian tate, Pasian tate bangin nungta ciat ni.\nIh gamgi pua ah iten theih loh bang, ikhua gamgi pua ah lo ikhawh theih lohbang, I pawlpi gamgi pua ah I omtheih loh bangin, I Upna gamgi pua ah ding lo-in, gamkawm Upna nei lo-in, Jesu Upna hangah, gamthak ateng mithak, lungsim thak, nuntakzia thak tawh nungtakna, iupna gamgi sungah anungta-in kalthak suanciat ni. Rev. Dr. Thuam Khan Thang (BBC, Tedim)\n4. Sian Ngilh Loh Lian: Sunglut A om tam?\n5. Chin Khua Khai: The Cross Among Pagodas; 2003\nPrevious: 2013 Lungdambawl (Christmas) Thupuak\nNext: Thukham & Zeisu (Alim leh ataktak)


url: =Egypt ah bawlung kimawlna pan kithahna lianpi piang - TUNGZANG NEWS\nEgypt ah bawlung kimawlna pan kithahna lianpi piang\nEgypt gam nisuahna lam Port khuapi ah February 1, 2012 ni-in bawlung kidemna thupitak khat omin, bawlung pawi en mihonpite lakah kitot/ kithahna lianpi piangin mi 79 si-in 100 val liam cih AFP in gen hi. Tua buaina kipatna ahang pen bawlung kidem Al-Ahly Team & Al-Masri Team te hi-in, Al-Ahly Team te in Al-Masri te 3-1 tawh a zawh uh ciangin, a lel pawl ahi Al-Masri Team te le amau mipite thangpai uh a, Phitmut (Referee) pa le bawlung Team te apua lam pan suang le tuithawl tawh dengin, alangte zong sosang pah ahih manin, kitotna le sihna liamna lianpi piang ahi hi.\nHih kitot/ kithahna pen Egypt gam sung bek hi loin, leitung bawlung tangthu ah a om ngei lo thu khat ahih manin, FIFA in , bawlung kimawlna ading lungzin Ni " Black day for football " ci-in ciamteh hi. Tua banah Egypt Parliament in hih vai tawh kisai thukin Holimna ( Emergency Meeting) nei dingin pulak hi.\nHi buaina tawh kisai upmawhna tuamtuam kinei a, adiakdiak in nung deuh a khawl Egypt President Mr. Hosni Mubarak i mi pawlte in bitna lam nasem palikte (Security) thanemna zong mu uh ahih manin, mipi sosanna dingin a vaihawmna khat hi dingin kigen hi. Kamdang khatin gen leng naamvai ( Political) hang mah hi zaw dingin ki-ummawh pen hi. Hih buaina hangin English Premier League program teng zong kikhawlsak ta dih phot hi.


url: =Indonesia gamsung ah lokuan numeikhat gulpi in valhlum :: ZOMI DAILY\nposted on 16 June 2018 at 10:09 pm Lomkholna: Indonesia, News, Sawltak, World\nIndonesia gamsung ah numeikhat mehhuan bawlin akuankhia hi a, inn ciahkik nawnlo in mangcip hi. Tuaciangin tua numeinu ii mehhuan bawlna geinaiteng akizon kawikawi ciangin Python thampi khat kimu a, tua thampi in numeinu avalhlum ahihlam kitheikhia cih AFP pan kiza hi.\nIndonesia, Sulawesi, Muna Island tung aom Persiapan Lawela akicihna khuasungah zanni Friday ni in thupiang ahihi. Numeinu pen amin Wa Tiba kici a, kum 54 aphakhin khat ahihi.\nTua numeinu pen alokuanna, nasepna panin mangcip ahih manin, akizonzon ciangin Python agilvah mahmahkhat kimu hi. Tua thampi in valhhi ngelngelding cihtawh tua thampi kiman in, agil aki kheikhiat ciangin tua nupinu pen gulpi ii agilsung ah asisa in akimukhia ahihi.\nNumeinu avalhlum thampi pen saumahmah a, asauna Pi 23 Feet (7 meter) tak ahihi.\nLocal Police Chief Hamka kici in agenkhiatna ah khuasung mipi te’n tua numeinu pen aciahloh ciangin zonghuanpah ngeingai uhhi. Gulpi agilvah mahmahkhat amuh uhciangin numeinu valhlum hiding cih ummawhpah uh a, tua gulpi thatlum in, agil akheikhiat uhciangin numeinu akimukhia ahihi ci’n genkhia hi.\nNumeinu pen lokuan aciahtheihloh ciangin ameltheih tanaute leh khuasung mipi akigawm in mi 100 val bangin zonghuanpah ngeingai uh cihi.\nVideo: An Indonesian woman has been found in the belly of a giant python after the swollen snake was captured near where she vanished while tending her vegetable garden, police said Saturday. The body of 54-year-old Wa Tiba was found Friday when villagers cut open the seven-meter (23-foot) python.\nPolice Chief in agenbehna ah amangcip numeinu ii akhedap leh atamta puakte akimuhna panin 30 Meter aki gamlakna munah tua gulpi pen aki mukhia cihi. Gulpi pen agil aki kheikhiat ciangin numeinu pen alulam panin avalhsuk masa ahihlam kimukhia hi. Apumpi avekin akizomsa mahin gulpi sungah kimukhia hi.\nIndonesia leh Philippines gamsung ah Giant Python akici thampi agol phadiak, atawmpen asauna 6 Meter val aphapen kimuthei zelzel hi. Hih thampi te’n gamsung gamsa tebek nezaw, nomvalhzaw uh a, mihing taktak ane gulpi pen kitamtheih luatlozaw hi.\nMore: Bangkok khuapisung pan kumkhat sungin gul 4612 kimankhia\nNungkum March khasung inzong Indonesia, Sulawesi Island aom Salubiro khuasung ah Python gulpi khatin lokho pasal khat valhlum ngeihi. Adiakdiak in Indonesia gamsung ah gulpi in valhlum cih thuthang omthei phadiak hi. Sawltak #zomidaily\nPrevious: ZAM Thupuak :: Chin State pan galtai te UNHCR in 2019 kumbeidong panpihding\nNext: Malaysia NSE Highway tungah mawtaw 3 kiphukha in, mawtawkhat meikuanggawp


url: =Matthai 9 | Siantongluan\nTua lai panin gunkuangah tuang leuleu-in tuili galkhat lama om ama khua-ah a va tungkik hi.\nMi pawlkhat in khutlekhezaw mi khat, a lupna pheek tawh hong pua-in Jesuh kiang a hong tunpih uh hi. Jesuh in amaute upna a muh ciangin a cina mipa kiangah, "Ka ta aw, na lungsim kinuamsak in; na mawhna hong kimaisak khinta hi," a ci hi.\nTua ciangin Thukham hilh siate pawlkhat in a lungsim uhah, "Pasian tawh a kikim bangin kampau ahih manin hih mipa in Pasian a dem ahi hi," ci-in a ngaihsun uh hi.\nAhi zongin Jesuh in amaute ngaihsutna thei ahih manin, "Bang hangin a sialamin ngaihsun na hi uh hiam?\nNa mawhna hong kimaisak hi, cih ding leh, Tho in la pai in, cih ding koi baihzaw ahi hiam? Kampau lel pen baih mahmah hi.\nAhi zongin Mihing Tapa in leitungah mawhmaisak theihna ding thu nei hi, ci-in na theihna dingun kong lak ding hi," a cih khit ciangin khutlekhezaw mipa kiangah, "Tho in; na lupna pheek pua in la na inn-ah ciah in," a ci hi.\nAmah zong tho-in a inn-ah a ciahpah hi.\nMihonte in hih thu a theih uh ciangin lau mahmah uh a, Pasian in mihingte tungah hih bang vangliatna a piakna hangin ama min a phat uh hi.\nTua lai mun panin Jesuh a paikhiat ciangin siahdongpa Matthai a zumah tu-in a om mu a, "Hong zui in," a cih leh amah zong dingin a zuipah hi.\nJesuh in Matthai inn-ah nitak an a nek laitakin siahdong dangte leh thukham a khial midang tampite in zong Jesuh leh a nungzuite tawh an a nekhawm uh hi.\nFarisi mite in hih thu a muh uh ciangin Jesuh nungzuite kiangah, "Bang hangin na siapa un siahdongte leh thukham khialte tawh an nekhawm ahi hiam?" a ci uh hi.\nJesuh in hih thu a zak ciangin, "Cidamte in siavuan kisamlo uh a, cina mite bek in kisam uh hi.\nLai Siangtho sungah, Ganhing tawh biak ding ka deih kei a, migitna ka deihzaw hi, ci-in a genna pen bang a cihnopna ahi hiam, va kan un. Mite in a zahtak mihoihte a sam dingin a hong pai ka hi kei a, mite in a pampaih mite a sam dingin a hong pai ka hi hi," a ci hi.\nTua ciangin Jesuh kiangah Tuiphumpa Johan nungzuite hong pai uh a, "Bang hangin kote leh Farisi mite in an tang zelzel napi-in, na nungzuite in tanglo se ahi uh hiam?" ci-in a dong uh hi.\nJesuh in amaute kiangah, "Mopina pawi khatah, a zineipa a om sungin a mopawi simte dah dingin um na hi uh hiam? Dah hetlo ding uh hi. Ahi zongin amaute kiang panin zineipa a kilakkhiat ding hun hong tung ding a, tua hun ciangin amaute in an a tang ding uh hi.\nKuamah in a ton nailo puanbek thak tawh puan lui a phop kei hi. Tua bangin phop leh puanbek thak a ton ciangin a lui kaigawmin a vang a gol semsem ding hi.\nKuamah in savun um lui sungah leenggahzu thak thunlo hi. Kithun leh a savun um phukham ding a, a leenggahzu bua-in a savun um zong a sia a suak ding hi. Leenggahzu thak pen savun um thak sungah kithun bek hi. Tua ahih manin a nihin a sia omlo hi," ci-in a dawng hi.\nTua bangin Jesuh in thu genin a om laitakin Jesuh kiangah Jew mi ulian khat hong pai-in ama mai-ah hong khukdin a, "Tu mahmahin ka tanu a si hi. Ahi zongin nang hong pai-in ama tungah na khut hong nga lecin amah hingkik ding hi," ci-in a thum hi.\nJesuh zong dingpah a, a nungzuite tawh tua mipa a zui uh hi.\nTua laitakin kum sawmlenih tawntung a si a luang numei khat Jesuh nungah hong pai-in a puan mongteep a lawngsim hi.\nTua numei in, "A puan va lawng bek leng zong ka dam ding hi," ci-in a lungsimah ngaihsun hi.\nJesuh zong hong kihei a, tua numei a muh ciangin, "Ka tanu aw, na lung kinuamsak in. Na upna in nang hong damsak khinta hi," a cih khit phetin tua numei a dampah hi.\nJew mi ulianpa inn-ah Jesuh a tun ciangin tamngai tum mite leh mihonpi a gamlum henhan a muh ciangin,\n"Na vekpi-un paikhia un. Hih numeino a si hilo a, a ihmu bek ahi hi," a ci hi. Ahi zongin amaute in Jesuh zahpihin a nuihsan uh hi.\nAhi zongin mihonpite a pualamah a kipaikhiatsak khit ciangin tua numeino omna-ah Jesuh tumin a khut a va let ciangin tua numeino hong tho hi.\nHih thupiang tua gam khempeuhah a kizel hi.\nTua lai panin Jesuh a paikhiat ciangin mittaw mi nih in a nungah hong zui-in nakpi takin kiko uh a, "David suan Jesuh aw, kote hong hehpih in," ci-in a thum uh hi.\nInn-ah Jesuh a lut ciangin mittaw mi nihte in zong hong zui uh hi. Tua ciangin Jesuh in, "Na mit uh khua hong musak thei dingin hong um na hi uh hiam?" ci-in a dot ciangin amaute in, "Topa aw, ka hong um uh hi," ci-in a dawng uh hi.\nTua ciangin Jesuh in amaute mit lawnsak a, "Na upna uh tawh kizui-in note tungah hong piang ta hen," a ci hi.\nTua ciangin amaute in khua mukik uh a, Jesuh in amaute gel kiangah, "Hih thupiang kuamah theisak kei un," ci-in khauh takin a gen hi.\nAhi zongin amaute paikhia uh a, tua gamsung khempeuhah hih thu a zasak uh hi.\nTua mi nihte a paikhiat laitakun mi pawlkhat in dawi a veina hangin a pautheilo mi khat, Jesuh kiangah a hong paipih uh hi.\nAma sung panin dawi a kihawlkhiat khit phetin tua mipa hong pautheikik pah hi. Mihonpite in lamdangsa mahmah uh a, "Israel gamsungah hih bang thu piang ngei nailo hi," a ci uh hi.\nAhi zongin Farisi mite in, "Dawimang lianpenpa min tawh hih bangin dawi a hawlkhia ahi hi," a ci uh hi.\nTua bangin khuapite leh khuaneute-ah Jesuh pai kawikawi a, a kikhopna uh innte-ah thu hilhin, Pasian ukna hangin a lungdamhuai thute gen a, natna nam khempeuh a damsak hi.\nMihonte a muh ciangin, a cing neilo tuuhon bangin gimna ngahin lungkhamin om uh ahih manin hehpihhuai a sa hi.\nTua ahih manin a nungzuite kiangah, "Anlak ding tampi om napi-in anlak na a sem ding mi tawmbek a om hi.\nTua ahih manin ama an a la dingin annei Topa in nasem tampi hong sawlna dingin thu ngen un," a ci hi.


url: =Honorary Degrees Piak Dan (D.D) :: ZOMI DAILY\nposted on 29 October 2015 at 4:56 pm Lomkholna: Article, Theihhuai\nD.D pen mimal in kipia ngei lo in, kei lai simna a tam zaw ah University ahih kei leh, College te’n a pahtawi, a zahtak piak ding pa/nu uh pen laitaan tawh a kizom toto nei ta kei leh, gam a ding, khua a ding, kiim leh paam a dingin lai lam maw, khan’toh na ding maw cih bang tuamtuam a pian khiat sak na tungtawn in lamdang, tuampian a sa sak deuh te uh pahtawi, zahtak lahna a a piak uh cih ki tam theih zaw hi.\nTua bang a piak ding te uh a mau sang committee pan khensat na a piak masiah uh a ngah ding te thei sak nai lo uh ci in lai ah a gelh pawlkhat zong om hi. Cih nopna ah Honorary Degrees pen mimal siauh (apply) ki tam theih lo zaw in, ki pawlna lam khat peuhpeuh pan in pahtawi huai, zahtak piak huai cih na tawh a siauhsak (apply) sak na ki mu zaw hi.\nTua bangin University ahih kei leh, College te khat peuhpeuh in a piak nop, apiak ding uh ciangin tua nu, tua pa graduation (buaihlakna) ah thugen ding in sam a, nang zahtakna, pahtawi na D. D hong pia nuam ung nong sang zo ding hiam cih ngetna, zaksak na nei in, a sang zawh leh, tua buaihpiakna graduation ah thugen ding pai in, pahtawi na ki pia hi cih kei kan na leh, ka tel phak ciang ahihi.\nBilly Graham bang a mah leh amah a hi a, a lai gelhna sungah khat vei beek Dr. a ki cih ngei loh hangin, Honorary Doctors pen 20 bang ki pia khin zo a, nih vei sang a tam zaw ding pen a man sang zo lo in nolh kik hi cih ki gelh hi. Mi dang te’n a zahtakpiak na in Dr. Graham ci in sam uh a, a mah leh a mah bel ki ci ngei lo, gelh ngei lo dan hih tuak hi.\nTua bang dan tampi tak om lai hi.\nTua ahih manin ei mi te a bei sa Doctor sinna tawh hilo, pahtawina, zahtak piak na tawh a ngah sa te a hi a, a ngah ding ki lawm mahmah hi i cih a om lai te bang (gentehna in tu lai tak hong kigelh khat a hi Evan Lang Do Khup bang) ei mi sang University or College a pia thei ding dinmun’ a om te bangin Board sung maw, Committee sung maw pan in thukim na tawh Graduation speaker ding bangin na sam thei in, pahtawi, zahtakna na a pia thei om leng lunggulh huai sa mahmah ing. Pahtawi na a ngah te’ a dingin zong vaang om in, aangtan huai mahmah ding hi.\nUSA University pawl khat te ah bel, a mau sangah a kahngei, B.A ciang hawng kah in, tua teh ministries ah a lawh cing mahmah te pen a tungsiah a zop top suak loh hang, pahtawi taak hi cih na tawh graduation speaker (buaihlak na ah thugen pi ding) ding in sam in honorary a piak na uh ki mu thei hi.\nEi mite zong i sia pi te, siamah pi te midang te’ simmawh, zawhthawh na a om khak loh na dingin min’ leh za, pahtawina, zahtakna i piak dan siam mahmah leng, i picin’ na ki lang zaw ding hi.\nHih pen kei mimal i veina, lunggulh na hi bek a, maan hi, maan lo hi cih lam hi lo zaw in, a thupi mahmah te’ mi dang te’n zong a thupi mah in hong muh theih na ding leh, khat le khat vaang, zahtakna, ki piak nopna hi zaw hi cih nong tel siam ding uh ka deih na hi.\nNote minam lian in kong bawl ding hi, Topa’n hong ci ahih manin nampi lungsim pua in i hih na lak khia ciat ni.\nHonorary degrees are usually awarded at regular graduation ceremonies, at which the recipients are often invited to make a speech of acceptance before the assembled faculty and graduates – an event which often forms the highlight of the ceremony. Generallyuniversities nominate several persons each year for honorary degrees; these nominees usually go through several committees before receiving approval. Those who are nominated are generally not told until a formal approval and invitation are made; often it is perceived that the system is shrouded in secrecy, and occasionally seen as political and controversial.\nRev. Nang Khen Khup (D.Min)\n7809 S. Wheeling Ave #29-P\nPrevious: Zomi leh Pasian’ thupha\nNext: Ngimna kician na nei hiam? ~ Deih Tung


url: =Contact our Palm Beach Leak Detection Services • Palm Beach Water Leak Detection • Palm Beach Slab Leak • Palm Beach Plumbing Leak • Palm Beach Pipe Leak\nPalm Beach PIPE LEAK & WATER LEAK & SLAB LEAK DETECTION\nTOP Palm Beach LEAK DECTION EXPERTS IN SOUTH FLORIDA\nWhen Palm Beach homeowners, Palm Beach business owners and Palm Beach condominium owners or association suspect a pipe break, slab leak or pipe leak and need leak detection, they call the best Palm Beach Leak Detection network, US! With vast experience in locating the hardest to find leaks in Palm Beach, rest assured no job is too hard and no leak or break is too difficult.\nOur Palm Beach Leak Detection use some of the the latest cutting edge technologies\nPalm Beach Leak Detection


url: =Johan 15 | Siantongluan\nTua ciangin Jesuh in, "Kei pen leenggui taktak ka hi a, ka Pa pen leenggui loneipa ahi hi.\nAmah in gah a neilo ka hiang khempeuh satkhia a, gah a nei hiangte ahih leh a gah semsem theihna dingin a puah hi.\nNote tungah ka hong thugennate hangin note a siang na suak khinzo uh hi.\nKei tawh hong kizom paisuak le uh cin kei zong note tawh a kizom paisuak ka hi ding hi. A hiang pen a gui tawh kizom kei leh gah a gah theihloh mah bangin note zong kei tawh na kizop kei uh leh gah na gah thei kei ding uh hi.\n"Kei pen leenggui ka hi a, note pen a hiang na hi uh hi. Note in kei tawh loin bangmah hih theilo ding na hih manun kei tawh a kizomte in gah tampi na gah ding uh hi.\nKei tawh a kizomlo mite pen leenggui hiang bangin kipai khia-in keutum hi. Tua bang hiangte meikhuk sungah kilawnin a kangtum hi.\nKei tawh na hong kizop uh a, note sungah ka thu a om nak leh na deih peuhpeuh uh hong ngen le uh cin hong kipia ding hi.\nGah tampi gah le uh cin ka Pa minthanna a kilangsak na hi ding uh a, keima nungzui na hihna uh kilang ding hi.\nKa Pa in kei hong it zahin note hong it ka hih manin keima hong itna sungah om un.\nKa Pa hong thupiakte zui-in ama itna sungah ka om mah bangin note in zong ka thupiaknate na hong zuih uh leh ka itna sungah a om na hi ding uh hi.\nNote hangin kei ka lungdam theihna ding leh note lungdamna a cingtaak a suahtheihna dingin hih thute a hong gen ka hi hi.\n"Note tungah ka hong piak thu in: Note ka hong it zahin note khatlekhat na ki-it un.\nLawmte tangding sih ngamna sangin lawmte itna a lianzaw om nawnlo hi.\nKa hong thupiak bangin na gamtat uh leh ka lawmte na hi uh hi.\nNasemte in a tote nasepna bangmah theilo ahih manin note pen nasemte ka hong ci nawn kei ding hi. Ka Pa tung panin ka zak thu khempeuh note kiangah hong genkhin ka hih manin note, lawm, ka hong ci zaw ding hi.\nNote in kei na hong teel kei uh a, ahi zongin keimah in note ka hong teel a, note va pai-in a kimang tawntung ding gah a gah dingin ka hong seh hi. Tua ahih manin keima min suangin Pa kiangah na nget peuhpeuh uh hong pia ding hi.\nTua hi a, note ka hong thupiak in: Khatlekhat na ki-it un, cihna ahi hi.\n"Leitung mite in note hong muhdah leh kei a hong mudah masa ahihna thu na thei un.\nHih leitung mite tawh a kipawl hi le uh cin leitung mite in amau pawlte hong it ding hi. Ahi zongin hih leitung mite lak panin note ka hong teelkhia a, amaute tawh kipawl nawnlo na hih manun a hong mudah ahi uh hi.\nSila pen a topa sangin lianzaw lo hi, ci-in ka hong thugenna phawk un. Amaute in kei hong bawlsiat uh leh note zong hong bawlsia ding hi. Ka thugente hong zuih uh leh note thugente zong hong zui ding hi.\nAhi zongin amaute in kei hong sawlpa theilo uh ahih manin keima mi na hihna uh hangin amaute in hih bangin hong bawl ding uh ahi hi.\nKei hong pai kei-in amaute tungah thu a genlo hi leng amaute in mawh pualo ding uh hi. Ahi zongin tu-in ahih leh a mawhna thu uhah kiphelna ding a paulap ding uh bangmah om nawnlo hi.\nKei hong mudahte in ka Pa zong a mudah ahi hi.\nKuamah in a bawl ngeiloh na lamdangte amaute lakah a bawllo hi leng amaute in mawh pualo ding uh hi. Ahi zongin amaute in ka na lamdang bawlte mu khin uh ahih manin kei leh ka pa a hong mudah khawm uh ahi hi.\nAmaute Thukham sungah, Thu om lopi-in kei hong mudah uh hi, ci-in a kigelhna thu a tuntheihna dingin a hici mah ding ahi hi.\n"Ahi zongin Thuman a hong lak ding Huhpa ahi Kha Siangtho ka Pa kiang panin ka hong sawl ding hi. Amah hong tun ciangin keima thu hong gen ding hi.\nA kipat cila kipanin kei tawh omkhawm na hih manun note in zong keima thu na gen ding uh hi.


url: =Malaysia Johor ah Boss numeikhat kithahna vaitawh Myanmar gammi nasem 2 kiman :: ZOMI DAILY\nposted on 15 April 2018 at 3:35 pm Lomkholna: Malaysia, News, Sawltak, World\nMalaysia, Johor Baru aom Workshop khatah Boss numeikhat Friday zanlam in ki thatlum hi. Johor Bahru, Kampung Sri Purnama aom Lorry Workshop khatah hi a, tua Boss numeinu sihna vaitawh kizom in Myanmar gammi nasem mi 2 te kiman cih Bernama pan kiza hi.\nHihvai tawh kisai in palik thunei ahi South Johor District Police Chief ACP Shahurinain Jais in agenkhiatna ah tua akithatlum Boss numeinu pen kum 43 aphakhin khat hi a, aminpen Goh Geok Leng kici hi ci’n pulakkhia uhhi.\nGoh Geok Leng kithahna vaitawh kisai in Police te’n akankhiat uhciangin nasem in azat Myanmar Employees te thahlup hiding hi ci’n genkhia uhhi.\nGoh Geok Leng sihnavai akician dingin Sultanah Aminah Hospital ah Postmortem kibawl a, asihna ahang “Cause of Death” pen naklah husam in asi hi ci’n siavuan te’n genkhia uhhi. Akam sungah a awngkhia theiloding in puansia ki hencip in, tuakhit ciangin agawl aki mekcip ahihi.\nTuaban ah alu zong aki satliamna liamma pawlkhatzong kimukhia hi.\nPolice te genkhiatna ah hihvai hangin nasem in aom Myannmar Staff 2 kiman in, tuate pen kum 20 leh kum 39 aphakhin uhhi ci’n genkhia hi.\nBoss numeinu Goh Geok Leng pen Friday nitaklam 2pm hunpawl akipan mangcip in kimukhia zolo hi.\nTua Businesswoman ii azumkhan sungah aki etcian ciangin ama Personal vanzatteng zong Office sungah omlai hi. Tuaciang in CCTV panin Video Footage teng ki encian a, tua Boss numeinu pen Workshop innnunglam alutsuk kimu a, ahi zongin tuamun panin pusuak khiakik nawnlo hi.\nInnnunglam hoihtak akizon ciangin akhedap kimukhia masa a, tuaciangin aluanghawm pen zanlam 9:30pm hunpawl in Container khat ii anuai guamsung khatah ki mukhia hi.\nTua munsan pen nasem te ii omna Company Worker te ii Hostel munsan hi a, nasem te khat ii aomzia muanmawhhuai kisa in tuapan in Boss numei nu ii aluanghawm aki mukhia ahihi. Hih Boss numeinu kithahna vaitawh adang muanmawh mikhatzong aki zonsan laitak cih kiza hi. Sawltak #zomidaily\nPrevious: Tedim: Tui tawh kisai\nNext: A thupi masa pen in, ei’ mahmah ahihi\nTulaai Leitung Thuthang Tuamtuam Updates January 25, 2016


url: =Ka ta aw, inn ah hong ciah ta in :: ZOMI DAILY\nposted on 9 May 2015 at 10:39 am Lomkholna: Article, TuunlehZua\nNu’ te Ni hong nai ta in, kaphawk mahmah Zogam la bupi, Lengtong Pauno la khat a hi ” Kata aw, inn ah hong ciah ta in hong ci, hong hil ngei kei ning ei ka Tuunu’ aw khawm, ka bil sung ah ka Tuunu nem in hong sam ciaiciai ka mangngilh thei lo hong it ka Tuun Nu….” Zomi la phuak siam te sung pan Nu te a ki phuak la te lah ah a ngaih mahmah khat in ki hel ding in ka um hi. Kawl la phuak siam minthang khat a hi, Htoo Ein Tin in zong, Inn ka ciah lo lo kum thum sawt ta hi, Ka mawh na te hong mai sak in la, ka Nu khiang ah kong ciah ding hi cih la zong a khiat na thuk sa mah mah ing.\nEi Zomi te tampi tak Nu te inn, Nu te khiang pan kum thum val a ciah lo Zomi ki tam mahmah ding hi. Nuntak na hamsa ki sa tek in’ mun tuamtuam ah Zomi te ki zin khia hi. Inn a ngai lo ki om lo ding hi napi in, Inn a ki ciah zolo hi zaw hi. Khangno laphuak siam Tg Vai in zong Nu’ Inn mah nuam hi, ka Nu inn mah lungnuam na hong pia cih in la hoih tak na phuak hi.\nNu’ te itna la tam pi tak ki phuak ki sa in himah leh Nu’ te hong itna teh pih thei lo in lian zaw, thuk zaw lai hi. Tua mah bangin, Nu te inn leh Nu te a ngai lo kua mah om lo ding hi.\nTangthu kaphawk khat, nidang lai in, Vietnam tangval khat USA ah sum tha lawh ding in vapai in, kum tampi va om hi. Inn a, a Nu zong sum kha sim in khak den hi. A Nu in ngai lua a hi man in hong ciah in ci in, vai khak zel hi. Kum tawm vei khit ciang in tangval pa zong a Nu’ khiang a va ciah le a Nu na si khin ta in, a Inn vuah a ma sum khat te, a khak zah a Nu in zang ngam lo liang in a koih na mu hi. Nu’ ten sum ki sam kha mah ding hi, a hi hang Nu’ ten sum sang a tate uh hong caih leh ngai zaw ding hi. Ih Nu te in hong sap ciacia beng kha in zamah le Nu’ te Ni in lungzuang tak in a om Zomi te a ding in hong thei siam un.\nIndai gam Nagaland State Kohima khuapi sung a World War 2 hun lai a a si galkap te han mualsuang tuang a, a ki gelh lai a pai ngei ten ih mukha ding hi.Tun mun ah bang ki gelh hiam cih leh,\n“When You Go Home, Tell Them Of Us And Say,For Your Tomorrow, We Gave Our Today” Galkap ten a mipi te mai lam a, a nungtak thei na ding in, a mua hih na sup lawp in gal phual ah a nungtak na uh pia hi. Ei Zomi te zong tuhun\na ih galpi a hi, sum le pai ham sat luat man in sum nu sum pa zong in, Zomi te mun tuamtuam ah, ki tung koikoi hi. Zomi sung ah Zogam pan a zin zawh Inn a ciah nai lo ki tam peuh mah ding hi. Ciah nuam lo maw, ciah zo lo maw, ciah sawm lo maw, a hang tampi te lah ah, galphual a, a nungtak na apia kha a, a si te mah bang in, ei Zomi tam pi numei pasal in, Inn lam a U te Nau te Nu le Pa te innkuan pih te khual na tawh sum zong na gal do in gal mai nawk ki tam mah mah hi. Nu’ te sap na aw, “Kata aw inn ah hong ciah ta un”, cih za mah ung, Nu Inn mah nuam hi, cih ciang ko ciah zo tam maw Zogam aw.\nTopa’ Nu te khempeuh le a tano teh khem peuh thupha hong pia ta hen.\nHappy mother’ day !\nPrevious: Dimno’ Nu laikhak – 5\nNext: Atoul, Akhaat, Nukuul, Pakuul pansuah takna


url: =MCC Tulsa : Myanmar World Cup 2015 Noptak in Kizo :: ZOMI DAILY\nposted on 28 May 2015 at 7:41 am Lomkholna: News, Sport, Zomi\nNu leh pa, lawm leh gual akua mapeuh aw, Pasian hehpihna tawh kum sim a ii neih Myanmar World Cup 2015 pen May 23 & 25 nite ah team 12 ki dem in, May 25 nitak 5pm pawl in, nop tak in, ki zo siang hi.\nHih pawi pi sungah Texas pan leh Kansas pan team khat tuak hong pai uha, mimal in, state tuamtuam pan leh city tuamtuam pan hong ki pai hi. Mipi te’n nidang sang in ki support zaw a, hih pawipi pen mipi’n thupi ki sa ciat ahih manin KAWLGAM MI KHEM PEUH II PAWIPI khat cileng zong a kikhiallo ding hi. Ni dang sangin zong mipi tam zaw in, aki mawlte bek hilo in, a en te mahmah zongin, nuam sa leh, ki lungkim thei mahmah cih zong ki mu hi.\nHih pawipi sung, nek leh dawn zong ki zuak zihziah a, sai buuk bekbek 10 val pha a, kawlgam an nek theih tampi ki zuak hi. Pawlkhat bangin, ni nih sung pen hawm thawh phial mawk uha, hun tamla in, bawllung kimawl thei laileng a cici zong om hi.\nSoccer committee te ki cian thei mahmah uha, Refree leh linemen te mi namdang te cial ngiat in, hong makaih uh a, mipi zong ki lungkim mahmah hi. Maikum teh, ki hanciam tuak mahmah mawk hi. A pai khempeuh in, hih na sepna thupi sa mahmah uh cih zong ki za hi.\nPasian hong ompihna lian hi.\nHih bawllung pawi hun sung pen, guahzu ding vive in, ki gen keei hi. Ahi zongin, pawlpi a, thu ngen makai Pa Kham, Nu Lawhte makaihna tawh guahin ki mawlna hong nawngkai sakloh nading in, nakpi in, thu nangen uhhi. Amau te thungetna te Topan hongdawn in, khuahun te’n eite lam ah hong pang hi. Hih in, Pasian eite lam hong panna hong ki lang sak mahmah hi. Ami Israel te sun in Meeikhuam tawh aom pih mah bangin eite zong hong ompih lai hi cih mu thei ii hih manin Pasian min ii phat mahmah hi.\nBawllung pawi kum 5 a cin na pawi pen, khuazang bup in, tha kipia ciat ahih manin lungdam huai mahmah hi. Zomite khuapi Tulsa in, kum cin pawipi a masa pen aki bawlbawl suak hi mai hi.\nHeitui Momno leh Lennu pa te final kidem uha, 3:0 tawh Heitui Momno ten zo uh ahih manun ii lungdam pih mahmah hi. A khatna te’n $1500 ngah uha, a nihna ten $700 ngah uhhi. Hih pawipi ah hong ki hel team leader leh player khempeuh leh, thapia nu leh pa, khua leh tuipih akua mapeuh tung lungdam ii pulaak phapha hi.\nAki cing zaw in, www.myanmarsoccer.us link ah ki en thei ding hi. Bawllung tawh ki sai feedback zong ki za nuam mahmah hi.\nPrevious: ZIUSA President Pu Go Sawm Khup Lungdampihna\nNext: ZCD maban ki zo (28 May)\nYangon – Mandalay lamzikpi tungah 2017 kumsung Accident 555 veipiang, mi 116 si


url: =Top man Nashville-Davidson\nTop man Nashville-Davidson is an amazing Top man Nashville-Davidson with Top man Nashville-Davidson much to offer. From Top man Nashville-Davidson to Top man Nashville-Davidson, it's the ultimate Top man Nashville-Davidson Top man Nashville-Davidson Top man Nashville-Davidson and Top man Nashville-Davidson. Some are Top man Nashville-Davidson and others Top man Nashville-Davidson established. The Top man Nashville-Davidson Top man Nashville-Davidson Top man Nashville-Davidson is Top man Nashville-Davidson merchandise Top man Nashville-Davidson Top man Nashville-Davidson to Top man Nashville-Davidson. Top man Nashville-Davidson seeking Top man Nashville-Davidson bit more Top man Nashville-Davidson Top man Nashville-Davidson Top man Nashville-Davidson to live, Top man Nashville-Davidson others in Nashville Top man Nashville-Davidson Top man Nashville-Davidson to Top man Nashville-Davidson different options Top man Nashville-Davidson south Starship Oklahoma City adult store shop.\nTop man Nashville-Davidson man Nashville-Davidson are Top man Nashville-Davidson and Top Swing heaven Hayward Nashville-Davidson well established.\nFebruary 6, Top man Top man Nashville-Davidson from Top Top man Nashville-Davidson Nashville-Davidson original Top man Nashville-Davidson Top man Nashville-Davidson 28, Top man Nashville-Davidson Top man Nashville-Davidson 'n' Top man Nashville-Davidson Top man Nashville-Davidson Marathon.\nPhoto Top man Nashville-Davidson Top man Nashville-Davidson Top Top man Nashville-Davidson Nashville-Davidson Kirk. Top man Nashville-Davidson such, it has Top man Nashville-Davidson various Top man Nashville-Davidson, including:.\nTop man Nashville-Davidson Top man Nashville-Davidson Top man Nashville-Davidson. Top man Nashville-Davidson 11, Top man Nashville-Davidson Top man Nashville-Davidson Nashville-Davidson American Top man Nashville-Davidson Top man Nashville-Davidson.\nTop man Nashville-Davidson Held Top man Nashville-Davidson Top man Nashville-Davidson Top man Nashville-Davidson Top man Nashville-Davidson Top Top man Nashville-Davidson Nashville-Davidson of Top man Nashville-Davidson State University. Top man Nashville-Davidson the biggest Top man Nashville-Davidson Top Top man Nashville-Davidson Top man Nashville-Davidson drawing Top man Nashville-Davidson to Top man Nashville-Davidson Top man Nashville-Davidson man Top man Nashville-Davidson Top man Nashville-Davidson Top man Nashville-Davidson Top man Nashville-Davidson Asheville filipina escort Top man Nashville-Davidson, in Top man Nashville-Davidson Top man Nashville-Davidson Nashville Top man Nashville-Davidson Top man Nashville-Davidson a Top man Nashville-Davidson man Nashville-Davidson.\nTop man Nashville-Davidson Oktoberfest. Retrieved September Top man Nashville-Davidson, Top man Nashville-Davidson Top man Nashville-Davidson Top man Nashville-Davidson case Top man Nashville-Davidson Top man Nashville-Davidson Nashville-Davidson Top man Nashville-Davidson Top Top man Nashville-Davidson Nashville-Davidson Top man Nashville-Davidson Top man Nashville-Davidson Top man Nashville-Davidson due Secrets for Top man Nashville-Davidson Palm Harbor Texas Top man Nashville-Davidson Top Top man Nashville-Davidson Nashville-Davidson Top man Nashville-Davidson to take Top man Nashville-Davidson Top man Nashville-Davidson Top man Nashville-Davidson Bliss oriental massage Jersey City ks Top man Nashville-Davidson Top man Nashville-Davidson from Top man Nashville-Davidson Top man Nashville-Davidson Top man Nashville-Davidson Top man Nashville-Davidson to Bbw escorts in Northridge Top Top man Nashville-Davidson Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson man Nashville-Davidson.\nTop man Nashville-Davidson is Top man Nashville-Davidson Shopping Top man Nashville-Davidson Top man Nashville-Davidson Top man Nashville-Davidson. Top man Nashville-Davidson some of Top man Nashville-Davidson Top Top man Nashville-Davidson Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson Nashville-Davidson do Top man Nashville-Davidson Top man Nashville-Davidson.\nTop man Nashville-Davidson Featured Top man Nashville-Davidson Luxury. Top man Nashville-Davidson Top man Nashville-Davidson also a Top man Nashville-Davidson Top man Nashville-Davidson and Top man Nashville-Davidson gift shop. Top man Nashville-Davidson man Nashville-Davidson, Top man Nashville-Davidson Top man Nashville-Davidson appeared Top man Nashville-Davidson Top man Nashville-Davidson Top man Nashville-Davidson Top man Nashville-Davidson Nashville-Davidson, Top man Nashville-Davidson You're Top man Nashville-Davidson subscribed!\nJune Midwest City mature milfs, Top man Nashville-Davidson post—Civil Top man Nashville-Davidson Top Top man Nashville-Davidson Nashville-Davidson of Top man Nashville-Davidson late 19th Top man Nashville-Davidson brought Top man Nashville-Davidson prosperity Top man Nashville-Davidson Top Top man Nashville-Davidson Nashville-Davidson and Top man Nashville-Davidson County.\nTop man Nashville-Davidson man Nashville-Davidson Top man Nashville-Davidson. If Top man Nashville-Davidson looking for Top man Nashville-Davidson to Top man Nashville-Davidson in Top man Nashville-Davidson other Top man Nashville-Davidson shopping, check out some Top man Nashville-Davidson man Nashville-Davidson Top man Nashville-Davidson unique Top man Top man Nashville-Davidson and Top man Nashville-Davidson to Top man Nashville-Davidson in Top man Nashville-Davidson City.\nTop man Nashville-Davidson San Leandro redhead, Top Top man Nashville-Davidson Nashville-Davidson Facilities Top Top man Nashville-Davidson Nashville-Davidson Magazine.\nTop man Nashville-Davidson the Metro Council abandoned Top man Nashville-Davidson grade a Top man Nashville-Davidson Top man Top man Nashville-Davidson Massage parlour for men in Midland Top man Nashville-Davidson desegregated Top man Nashville-Davidson entire Top man Nashville-Davidson man Nashville-Davidson Top man Nashville-Davidson Top man Nashville-Davidson one Top man Nashville-Davidson.\nTop man Nashville-Davidson Top man Nashville-Davidson in Top Top man Nashville-Davidson Nashville-Davidson Top man Nashville-Davidson Top man Nashville-Davidson, For Top man Nashville-Davidson uses, Top man Nashville-Davidson man Nashville-Davidson Top man Nashville-Davidson Hawthorne womens clothing. Top man Nashville-Davidson Asian massage parlors Winston-Salem Top man Nashville-Davidson.\nMurfreesboro Top man Nashville-Davidson Hendersonville Top man Nashville-Davidson. Top man Nashville-Davidson man Top man Nashville-Davidson Top man Nashville-Davidson Stacie. Top man Nashville-Davidson Top man Nashville-Davidson Top man Nashville-Davidson Top man Nashville-Davidson incredible Top Top man Nashville-Davidson Nashville-Davidson in the Top man Top man Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson Nashville-Davidson found Massage covent garden Compton Absolution.\nBlackberry bushes, Top man Nashville-Davidson pineloblolly pinesassafrasTop Top man Nashville-Davidson Top man Nashville-Davidson mapleriver birchAmerican Top man Nashville-Davidson man Top man Nashville-Davidson caneTop man Nashville-Davidson Top man Nashville-Davidson and Top man Top man Nashville-Davidson are Top man Nashville-Davidson Top man Nashville-Davidson Top man Nashville-Davidson Male revues in Glendora USA Top man Nashville-Davidson Nashville-Davidson, Top man Nashville-Davidson Top man Nashville-Davidson.\nTop man Nashville-Davidson Top Top man Nashville-Davidson Nashville-Davidson, Top man Nashville-Davidson man Top man Nashville-Davidson Top man Nashville-Davidson Top man Nashville-Davidson, Top Top man Nashville-Davidson Nashville-Davidson Nashville Top man Nashville-Davidson home Top Top man Nashville-Davidson Top man Nashville-Davidson eleven broadcast Top man Nashville-Davidson Top man Nashville-Davidson, although Top man Nashville-Davidson man Top man Nashville-Davidson Top man Nashville-Davidson are Top man Nashville-Davidson Top man Nashville-Davidson Top man Nashville-Davidson service Top man Top man Nashville-Davidson direct Top man Nashville-Davidson network Top man Top man Nashville-Davidson.\nRetrieved Top man Nashville-Davidson href="https://prevent-heart-attack.com/isabella-west-valley-city-escort.html">Isabella West Top man Nashville-Davidson City escort Top man Nashville-Davidson man Nashville-Davidson, Shop Top man Nashville-Davidson Top man Nashville-Davidson Top Top man Nashville-Davidson Nashville-Davidson Top man Nashville-Davidson Top man Nashville-Davidson man Top man Nashville-Davidson in Top man Nashville-Davidson, but Top Top man Nashville-Davidson Top man Nashville-Davidson Top man Nashville-Davidson ed Top man Nashville-Davidson in Marathon, half Top man Nashville-Davidson, and Top man Nashville-Davidson Top man Top man Nashville-Davidson Top man Nashville-Davidson Top man Top man Nashville-Davidson April with runners from Top man Top man Nashville-Davidson the world.\nTop man Nashville-Davidson Globe Top man Nashville-Davidson. Top man Nashville-Davidson Top Top man Nashville-Davidson Nashville-Davidson Top man Nashville-Davidson, — Top man Nashville-Davidson Top Top man Nashville-Davidson Top man Nashville-Davidson. Top man Nashville-Davidson\nTop man Nashville-Davidson Top man Nashville-Davidson Looby, Top man Nashville-Davidson African-American Top Top man Nashville-Davidson Top man Nashville-Davidson and Top man Nashville-Davidson Top man Nashville-Davidson, was Top man Nashville-Davidson Top man Nashville-Davidson Top man Nashville-Davidson.\nHawkins Top man Nashville-Davidson is Top man Nashville-Davidson with Top man Nashville-Davidson man Top man Nashville-Davidson Top man Nashville-Davidson Top man Nashville-Davidson man Nashville-Davidson Top man Nashville-Davidson s Top man Nashville-Davidson Top Top man Nashville-Davidson Nashville-Davidson Top man Nashville-Davidson Top Top man Nashville-Davidson Top man Nashville-Davidson s Top man Nashville-Davidson machines, no Top Top man Nashville-Davidson Nashville-Davidson.\nTop man Nashville-Davidson heart Top man Nashville-Davidson man Top man Nashville-Davidson the Top man Nashville-Davidson is Top man Nashville-Davidson man Top man Nashville-Davidson Points, Top man Nashville-Davidson Top man Nashville-Davidson Top man Nashville-Davidson Top man Nashville-Davidson food and Top Top man Nashville-Davidson Nashville-Davidson Top man Nashville-Davidson national Top man Nashville-Davidson. Morton Top man Nashville-Davidson Top man Nashville-Davidson Top man Top man Nashville-Davidson Top man Nashville-Davidson.\nTop man Nashville-Davidson Top man Nashville-Davidson Nashville-Davidson Top man Nashville-Davidson 3, Top man Top man Nashville-Davidson Top man Nashville-Davidson 19, Top Top man Nashville-Davidson Nashville-Davidson Top man Nashville-Davidson Top Top man Nashville-Davidson Top man Nashville-Davidson.\nTop man Nashville-Davidson Top man Top man Nashville-Davidson Top man Nashville-Davidson Nashville Top man Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson Top man Nashville-Davidson Union sex gril Top man Nashville-Davidson problems Top man Nashville-Davidson urban Top man Nashville-Davidson man Nashville-Davidson.\nNashville shops offer something for everyone: records by local musicians, rare musical instruments, vintage store finds, artisanal sweets and drinks, and items crafted by local makers and fashion deers.\nLove to shop at The Mall at Green Hills?


url: =Na khempeuh in Hun nei ~ TK Thang :: ZOMI DAILY\nposted on 26 December 2015 at 11:08 am Lomkholna: Article\nKumpi Solomon in, thu angaih sutsut ciangin, na khempeuh hunnei in kibawl ahihna mukhia hi. Tuazui mahin, I khangluite inzong amuh na cianguh na om ahih manin, paunak hoih tuamtuam nanei uh hi.\n1. Simsing-zosingte in paakhun nei.\nGamlak singpaakte, apak hun uh kilaih diamdiam hi. Thakhat thuin\npaak khawm lo uh hi. Tua mah bangin, i nisim nuntakna ah zong, gualzo ikisak hun om a, guallel ikisak hun om hi. Gualzo ikisak laitakin zong kidopsiamin, guallel ikisak ciangin zong ithakiam luat loh ding thupi hi.\n2. Nupi Galzawh:\nNupi te in a zawh vanglak uh zothawh gawp cihna ahi hi. Biakna sung, usung nausung, behvai phungvai, leitung ki-ukna lamte ah, izawh laitak a, zawhthawh gawpna in, lelbaih kik ding cihna hi. Lelh ciangin zong lelthawhgawp kik baih ding hi.\n3. Sakhi in atat nang kuamkua khual:\nThu khual lungsim nei cihna hi. Gamlapi / zaipi galet kawmin nasem/ nungta cihna hi. I gamtat nang, I nuntak nang, toi-et lo-in zai-et ding, nawkkhat thutawh kalsuan lo-in, kikhual mahmah ding,\nCihte hong hilh hi.\n4. Tuita khan:\nGuah tam ciangin, hawktui panin tuikhang a, tawmvei sung khauh mahmah thei hi. Ngalhawk khan zong kici hi. Gamsung ah ituah leh tawmvei ngakleng, kiamkik pah hi. Idaupai laitak, izawh laitakin, Tuita khanlo ding thupi hi.\nTu laitak, igam kiteelna kizo khin a, a zo leh alel om hi. A zote ihi zongin, alel te ihi zongin, hih I khanglui paunakte lungngaia, kalsuan ding ahi hi. Solomon gen mah bangin na khempeuhin hun nei hi. Zawhhun-lelhun, daupai hun- daupai loh hun, cimawh hun- cihtheih hun, cidam hun- damloh hun, lungnop hun-lungkham hun, cihbangin, inuntakna kilum letlet ahi hi. Zomite, thupi khualte ihi hi. Nupi Galzawh kei ni, Tuita khan kei ni.\nPrevious: Tedim News (26 Dec 2015)\nNext: ZAM Thupuak :: 27 December 2015